Kemas Rumah, Jaga Anak & Masak Niat Kerana Allah. Suami Tak Puji Tak Apa, Kerana Allah Tak Lupa Jasa Seorang Isteri!

Di dalam sesebuah rumah tangga kena ada memberi dan menerima, saling membantu dan hormat antara satu sama lain. Tidak ego dan  hanya mahu mengikut pandangan sendiri semata-mata.

Namun menyebutnya mungkin mudah, tetapi melaksanakannya itu yang agak payah. Lebih-lebih lagi kita sudah terbiasa dengan segala beban rumah tangga diserahkan pada sang isteri.

Ada sahahat saya cerita. Ada hamba Allah datang ke klinik nak pinjam duit RM100. Katanya terdesak sangat untuk perbelanjaan anak sekolah dan nak beli barang dapur sedikit. Sahabat saya keluarkan duit rm200 bagi hadiah. Dia terus menangis kata terima kasih.

Selepas beberapa hari itu dia hairan. Selalu rumput depan rumah ada orang potong,sampah ada orang buang,longkang kawasan rumah sentiasa bersih.

Terdetik nak tengok CCTV. Rupanya setiap kali kawan saya ini ada urusan diluar kota,hamba Allah ini yang bersihkan. Sebak kawan saya cerita,selepas siap bersihkan kawasan rumah,hamba Allah ini tadah tangan berdoa.

Begitulah Suami yang baik,bertanggungjawab buat apa sahaja demi keluarga. Sikit pun taknak anak-anak dan isteri susah,lapar. Dia tahu isteri dah banyak susah,dah buat segalanya untuk dia. Dia taknak isteri juga susah fikir risau tentang kewangan.

Saya ada sahabat di kampung siang malam kerja. Pagi hari dah kat reban ayam ambil upah masukkan najis ayam dalam guni untuk dibuat baja. Petang pula ambil upah potong rumput bagi lembu makan.

Sekarang bangun jam 4 pagi kerja sembelih ayam. Lepas zohor ambil upah parut kelapa. Tapi cukup sayang keluarga,solat jemaah tak tinggal. Pernah datang jumpa saya sebab mata merah. Rupanya jangkitan kuman dari najis ayam.

Sahabat ini pesan. Matt jangan susahkan anak isteri,biarlah kita susah untuk mereka. Jangan marah marah isteri walaupun kita penat. Dia lagi penat jaga anak,uruskan anak-anak. Isteri kau lagilah pernah kehilangan anak,lagi kena jaga emosi dia.

Sahabat.Begitulah seorang suami,seorang ayah. Sanggup buat apa sahaja untuk keluarga. Jika puan-puan penat uruskan rumahtangga,anggaplah suami lagi penat mencari rezeki. Anggaplah ini kebaikan yang termampu untuk kita buat terhadap suami.

Kemas rumah,jaga anak,basuh baju,basuh pinggan,masak untuk keluarga niat kerana Allah. Jika suami tak puji tak apa,kerana Allah tidak pernah lupa jasa baik seorang isteri terhadap suami dan keluarga.

Suami ibarat sayap kanan buat kita. Tanpa sayap ini kita tidak mampu untuk berdiri,apatah lagi untuk terbang. Doakanlah buat suami setiap kali masak didapur kemaskan rumah. Dia adalah hero yang akan pimpin keluarga kita ke syurga.

Sayangi suamimu,kerana sayangkan kamulah dia sanggup susah payah menjagamu.

-EncikMatt-
#LelakiBurQa


“Abang Rindukan Mommy. Keluarga Kita Semua Kuat, Bersatu, Berkasih Sayang Kerana Ajaranmu, Ibu.” Luahan Anak Pengasas D’nars Jentik Hati Netizen

Ramadan yang lalu, kita dikejutkan dengan berita pemergian arwah pengasas D’nars kosmetik dalam satu kemalangan jalan raya. perginya dalam bulan yang mulia dan sedang membuat kebajikan.

Selain keluarga yang berduka,  pemergian arwah nyata turut menjentik hati ramai pihak. Satu persatu kebaikan dan amalan mulia yang dilakukan diceritakan oleh keluarga, sahabat handai, serta pekerja-pekerja bawahan arwah.

Meninggalkan 8 orang anak, arwah Faziani Rohban Ahmad disifatkan seorang yang sangat merendah diri dan sangat suka bersedekah.

Sebelum tragedi tersebut, arwah sempat berpesan supaya urusan pemberian sumbangan kepada anak-anak tahfiz ditingkatkan kuantitinya dan dipercepatkan secepat mungkin.

Malah beliau juga berpeluang bertemu ustaz dan meminta pandangan tentang apa yang perlu dibuat dengan hartanya untuk agar dapat diinfakkan ke jalan Allah.

Terbaru, anak sulung Faziani menerbitkan satu filem pendek, khas buat arwah ibunya itu. Filem tersebut mengimbas kembali detik awal arwah dalam dunia bisnes.  Kisah tersebut telah membuka hati ramai. Menurut Iqbar Hakim, filem pendek ini menceritakan kisah jatuh bangun ibunya dalam membangunkan Dnars.

Masih ingat kisah Arwah Pengasas Dnars, Faziani Rohban Ahmad?Jom tonton drama kisah benar dari anak beliau Iqbar Hakim..Sediakan tisu sebelum tengok ye..???

Filem pendek yang berdurasi 18 minit untuk nyata menyentuh perasaan netizen-netizen yang melihat. Tayangan tersebut juga telah mempertontonkan lakonan semula Iqbal, adik-adik serta ayahnya dalam menghadapi kehilangan bonda yang tercinta.

“Mommy, abang sedang berjuang, teruskan apa yang mommy bina. Tengoklah abang, walaupun abang mampu lagi nak lihat mommy.

“Abang tahu mommy sudah tersenyum melihat semua ini berjalan dengan lancar. Keluarga kita semua kuat, semua bersatu, semua berkasih-sayang, hanya kerana ajaranmu, ibu.”

Demikian kata-kata Iqbal menerusi filem tersebut yang membuatkan ramai sebak.


Sempena Hari Ulangtahun Bapa, Mira Filzah Dedah Teguran Bapanya Tentang Penampilan Diri Dikhalayak Ramai.

Kasih ibu membawa ke syurga, kasih ayah sepanjang masa. Walaupun anak itu telah besar dan sudah berumahtangga, kasih ibu bapa tetap utuh dan tetap memberi nasihat agar menjaga sopan santun dan adab.

Malah didikan yang baik seorang anak itulah cerminan ibu bapa.

Begitulah yang dapat dilihat kepada pelakon popular baru sahaja melangsungkan perkahwinan baru-baru ini dengan pasangannya, Wan Emir Astar pada 3 September yang lalu dalam majlis pernikahan yang cukup meriah.

Menerusi entri terbarunya di instagram, sempena ulangtahun bapanya, Mira atau nama sebenarnya Nur Amirah Filzah Binti Badioezaman,27, berkongsi ucapan ulangtahun kelahiran bapanya dan teguran agar menjaga adab berpakaian.

ABAH SEORANG YANG UNIK.

Abah is a very unique man. He don’t talk much. But he has his own ways to express his love and care. Thank you for all the love and care since 2nd April 1993 Abah. I love you so much. You’re irreplaceable.

Happy 56th Birthday first love! May Allah protect you always, every second, every minute, every hour of every day. *hugs

Mira juga berkongsi berperwatakan bapanya cukup unik. Juga seorang yang tidak bercakap banyak namun bapanya punya cara tersendiri untuk menunjukkan rasa kasih sayang dan tanggungjawab kepada diri dan keluarganya.

TEGURAN BAPA

Malah, bapa juga turut memberi peringatan cara berpakaiannya supaya memakai pakaian yang sopan dan sederhana agar tidak keterlaluan di khalayak ramai.

Dalam pasa itu, rata-rata peminat dan rakan selebriti ini melahirkan rasa terharu pendekatan yang digunakan oleh bapa Mira Filzah.


Rawatan Alternatif Untuk Turunkan Suhu Badan Anak Demam. Guna Telur Rebus Sahaja, Jom Cuba!

Hati ibu dan ayah mana yang tidak susah hati bila melihat anak yang selalunya aktif, cergas dan sihat, kini lesu dan tidak bermaya akibat demam panas.

Selain membawa anak ke klinik bagi mendapatkan rawatan perubatan, boleh juga menggunakan cara tradisional atau semula jadi sebagai alternatif.

Melalui perkongsian oleh Puan Syazieda di laman Facebook, beliau hanya menggolekkan dua biji telur rebus untuk menurunkan suhu badan anak yang panas semasa demam.

Cara-caranya mudah sahaja.

1.Basuh telur dengan bersih dan rebus hingga masak sepenuhnya.

2.Kupas kulit telur dengan sebaiknya dan jangan sampai pecah.

3.Bungkuskan telur menggunakan napkin atau tuala bersih. Ketebalan kain untuk membalut berdasarkan suhu telur.

4.Golek-golekkan telur diseluruh badan anak yang demam sekitar 30 minit, terutama di kawasan yang panas.Jangan lupa, golekkan juga telur pada bahagian kepala dan kaki.

5.Apabila telur sudah suam, anda akan mendapati telur menjadi menggerutu. Untuk melihat kesan yang lebih nyata, pecahkan putih telur dan perhatikan kuning telur seperti dalam gambar diatas.

6.Sekiranya panas badan anak belum reda, boleh ulang semula langkah-langkah di atas. Untuk kesan yang elok, telur itu makan lama akan makin kurang gerutunya.

Lakukan teknik diatas sebanyak tiga kali sehari dan pastikan anak kerap dimandikan dan minum air  secukupnya.Tak salah mencuba selagi ia tidak memudaratkan. Rawatan ini juga sesuai untuk orang dewasa.Semoga bermanfaat untuk semua.

Sumber Facebook: Puan Syazieda

INFO EKSTRA:

Mengikut perubatan tradisional Cina, petua menggunakan telur rebus untuk disapu pada kulit telah dipraktikkan sejak dahulu lagi. Ia dipercayai dapat ‘menarik’ kehangatan atau ketidakseimbangan unsur pada badan yang menjadi punca anak demam.


Badan Asyik Letih Aje, Ini Cara Mudah Buat Minuman Detoks, Rupanya Hanya Guna Teh Herba!

Seharian bekerja memang membuatkan badan mudah letih. Tambahan pula faktor usia dan tidak menjaga pemakanan serta tidak bersenam secara konsisten boleh mengakibatkan badan lesu dan tidak bermaya.

Tidak dinafikan ada yang mengamalkan makanan tambahan untuk ‘booster’ tenaga agar lebih cergas.

Namun tidak salah untuk kita mengamalkan petua yang menggunakan bahan-bahan herba.

PETUA DETOKS TOKSIN HILANGKAN LETIH BADAN

Teh herba detoks ni kak Fyza buat sempena meraikan jerawat batu besar bertenggek kat dagu. Dah, asyik travel je. Masuk kelas sampai otak jadi jem stress. Kikiki. ?

Pastu air masak tak cukup. Jogging pon dah jarang. Asal letih je cari kopi. Malam-malam jadi burung hantu tido lewat-lewat.

Badan tak cukup rehat, kita jadi stress. Hormon terus jadi tak seimbang. Kulit jadi kusam. Jadi,tak hairan kenapa kulit muka pon keluarkan jerawat secara tiba-tiba kan.

Semalam, kak Fyza cuti pastu terus rajin kan diri buat teh herba lemon ni untuk tendang keluar semua toksin lama terkumpul. Kali ni kak fyza rebus semua bahan. Sebab nak hirup panas-panas sambil pejam mata menikmati aroma teh herba lemon bersulam madu ni.

Bahan-bahan mudah:

Teh herba cina – 2 sudu (beli kat kedai cina jual herba aka sinseh)

Lemon sebiji dihiris bulat-bulat

Halia 2 inchi dihiris nipis

Rose bud secukup rasa (agak-agak je, beli kat kedai cina jual herba aka sinseh)

Madu 2 sudu besar

Cara buat:

Didihkan air panas dalam periuk kecil.
Letakkan teh herba 2 sudu.
Agak-agak air dah jadi kuning-kuning sebab teh herba tu, masukkan halia diikuti lemon, rose bud. Biarkan kejap supaya semua khasiat bahan tadi turun ke dalam air.

Bila nampak semua bahan dah sebati, warna dah makin pekat, tutup api. Untuk lipat kali gandakan zat, kak fyza gantikan madu berbanding gula sebagai pemanis

Sekali hirup, nak lagi. Masam-masam lemon, manis madu. Aroma herba teh dan lemon menusuk hidung, berpeluh- peluh dahi setiap hirupan. Peluh tu yang kita nak sebab bantu
percepatkan lagi toksin jahat keluar. Badan terasa hangat sekejap. Wallaaah.

Kak fyza minum waktu malam sebelum tido. Sebab malam kita kena rehat untuk badan restore balik sel-sel yang terjejas dengan macam-macam aktiviti kita yang memenatkan, makanan dan minuman yang kurang berzat.

Amalkan selalu, badan akan lebih sihat. Toksin kurang, badan terasa ringan. Jerawat pon takut-takut nak muncul diri. Lebihan air ni kak fyza simpan peti sejuk. Esok pagi ke balik kerja keje boleh minum sejuk-sejuk atau boleh je nak panaskan sekejap. Sejuk pon best, segar hilang terus letih badan.


Nak Kurangkan Berat Badan Tanpa Perlu Berlapar, Bukan Mustahil!  Wanita Ni Dah Buktikan & Memang Berjaya

Cabaran menurunkan berat badan bukanlah suatu perkara yang mudah untuk dilakukan. Namun dengan semangat dan disiplin yang konsisten, wanita ini telah membuktikan ianya bukanlah suatu yang mustahil.

Menurutnya pada tahun 2017 berat badannya pernah mencecah hingga 69kg namun setelah lakukan 6 perkara ini secara konsisten, pada tahun 2018 berat badan ideal 58kg diperolehi.

Dan hingga ke hari ini, wanita ini yang dikenali sebagai Nur Afiwah Syaqira kekal memiliki tubuh langsing idamannya.

Jom semak perkongsian menarik ini.

69kg (2017) & 58kg (2018)

NO SUPPLEMENT

Memandang kan ramai tanya pasal tips. Ok, I kasi tips ringkas je tau. Benda ni senang sebab tak payah berlapar, I tak mampu buat Atkins sebab for me Atkins agak melampau sebab tak boleh makan nasi dan I tak boleh tak ambil nasi walau sikit dah cukup. So, kat sini I akan share beberapa tips yang korang boleh ikut dengan syarat kena KUAT SEMANGAT, DISIPLIN, KONSISTEN dan bukan diet sekadar HANGAT2 TAHIK AYAM okeh

CUT SUGAR– Gula berlebihan akan menyumbang kepada pembentukan lemak. I memang jenis jarang minum manis so takde masalah untuk stop ambil gula. Kalau korang yang suka minum manis ni jangan terus stop, tapi kurang kan dulu. Kalau rasa nak minum manis tu korang kunyah je gegula Mentos atau chewing gum (sugar free).

KURANG KAN PORTION NASI- Dulu I makan 2/3 pinggan ok hahahahaha! Pastu I cuba kurang kan sepinggan dan sekarang setengah pinggan je. Takpun kalau nak makan beras perang pun ok sebab karbo dia tak setinggi beras putih biasa. Pastu lauk lebih kan sayur, dada ayam, ikan. Kalau lapar petang tu korang makan lah buah ke kekacang ke huhuh. Malam I tak makan, kalau lapar I minum green tea pastu tidur je jangan layan kan perut sangat hahahah. Kalau korang lapar malam, makan lah buah ke telur rebus ke salad ke. Tapi pastikan makan 1 jam sebelum tidur. Hari-hari makan kena ON TIME ok!

GREEN TEA (NO SUGAR)- Korang boleh try Green Tea brand Ahmad Tea (London) atau Green Tea Boh. Green Tea Ahmad tu kat 99 SpeedMart senang jumpa. Minum 3 kali sehari semasa makan atau selepas makan. I minum semasa makan sebab green tea ni dia boleh menghalang penyerapan lemak (sumber google). Korang boleh search kat google sendiri kebaikan Green Tea untuk kurus. Green Tea ni dia meningkatkan kadar Metabolisme badan. Masa lunch I minum sekali, petang sekali pastu malam sebelum tidur. Korang nak makan apa pun makan lah, tapi kuantiti kena sikit. I kadang tu ada jugak cheat day makan cake ke apa ke yang I teringin. Tapi pastu I minum green tea sebab green tea ni masa kita tidur ke duduk tak buat apa pun dia bekerja bakar lelemak kita. Yang penting jangan letak GULA ok! Ni bukan teh kedai mamak hahahaha.

NO SUPPLEMENT- I tak pernah makan apa-apa supplement kurus! Jangan tanya pasal supplement ok! Tolong jangan percaya mana-mana ubat kurus lentik mantap ke apa ke hahahahahahaha. Sila sayangi buah pinggang anda. Kurus lah secara semulajadi lagi puas. Takde jalan pintas dalam dunia ni, semua nak kena usaha. Antara NAK dengan TAK NAK je. Nak seribu daya, tak nak seribu dalih. Kuat kan semangat, DISIPLIN dan KONSISTEN serta MOTIVASI DIRI kena ada ok. Letak lah wallpaper model ramping lelawa ke jadi kan pembakar semangat korang. Nak letak gambar I pun okay je. Ehh! Bahahahahahahahaha .

EXERCISE- I jarang exercise sebab takde masa hahahah tapi time kerja I suka lari-lari kejar customer lah kejar anak customer lah pastu kena panjat sana panjat sini angkat kotak so kira ada jugak lah pergerakan tu wakakakaka! Kalau korang ada masa tu buat lah work out ringan-ringan` pun takpe asalkan berpeluh. Nak pergi Gym lagi baguih! I lambat turun berat sebab tak exercise, kalau tak tu I maybe dalam 2/3 bulan dah boleh turun 10-15kg.

AIR MINERAL 2/3 LITER SEHARI– Wajib ok! Taktau nak explain kebaikan air putih ni hahaha. By the way, air putih bukan elok untuk kesihatan je, nak kulit lawa bersih pun takde hal. I tak pakai apa-apa skincare pun dah setahun lebih for those yang tanya tu. Cuma rajin-rajin kan diri minum air putih ya. Start dari sekarang belajar bawa air putih pergi mana-mana atau beli lah kalau lupa nak bawa.

Akhir kata, menyeluk pekasam biar sampai ke pangkal lengan hahahaha Good luck semua!


“Kalau Ibu Masih Hidup, Saya Mahu Mohon Ampun & Nak Cium Tapak Kaki Dia.” Zamani Mengaku Terjebak Dengan Dadah!

Zaman 90an boleh dikatakan adalah zaman paling gemilang industri muzik tanah air, selain lahirnya ramai penyanyi berbakat besar seperti Datuk Seri Siti Nurhaliza, Ziana Zain, Anuar Zain dan yang lainnya, kemunculan  artis berkumpulan juga tidak kurang hebatnya dan hingga kini tetap diingati.

Antara vakalis band yang ‘digilai’ ramai ketika itu bukan sahaja diakui berbakat malah tidak dinafikan kacak bergaya.  Antaranya adalah seperi Lan (Kristal), Tomok (New Boyz), Shamrin (Fotograf), KRU, 4U2C, Zamani (Slam) dan ramai lagi.

Bercerita tentang perkembangan terkini, Zamani Vakalis Kumpulan Slam sebagai mana yang diketahui umum sudah bertahun menderita sakit tulang belakang melengkung atau dikenali sebagai Skoliosis.

Baru-baru ini telah membuat pendedahan berani apabila mengaku telah terjebak dengan dadah sejak sekolah lagi dan penyakit tulang belakangnya itu juga berpunca daripada dadah di dalam rancangan temu bual, Rumah No.107.

Ujarnya, “Saya terus terang cakap.. Saya terjerumus dengan dadah sejak di bangku sekolah. Semua dadah daripada yang kurang kuat sampailah yang paling kuat semua saya dah.”

Menurut Zamani, jika dapat diundurkan masa kembali dia mahu memohon maaf kepada ibunya kerana telah memalukan nama keluarga sedangkan dia telah di didik dengan baik.

“Andai dapat diputarkan waktu, kalau arwah ibu saya masih hidup.. saya mahu memohon maaf, mohon ampun kepada dia kerana telah memalukan nama keluarga. Saya nak cium tapak kaki dia.

“Saya rosakkan diri saya sendiri. Keluarga saya orang baik-baik. Mak bapak saya tak ajar saya jadi macam ni. Mereka dah didik saya dengan baik tapi saya yang tersasar,” katanya.

Pada Mac lalu, Zamani berkata dia terpaksa menghentikan rawatan kerana masalah kewangan serta lebih selesa bergerak naik skuter tiga roda.


3 Sebab Kenapa  Datuk Seri Dr Wan Azizah Adalah Ikon Isteri Yang Baik Dan Setia.  Apa Kaitan Tudung Bawal? Baca Perkongsian Dari Dr Syahr Musafir Ni!

Kesetiaan dan kepercayaan adalah kunci kebahagiaan sesebuah rumah tangga. Demi melihat orang yang disayangi hidup bahagia dan selesa, seorang isteri sanggup berkorban segalanya.

Pengorbanan seorang wanita yang bernama isteri dan ibu ini tidak terhitung nilainya. Mengandung, melahirkan, membesarkan dan mendidik anak-anak segalanya dilakukan tanpa berkeluh kesah sedikit pun.

Pengorbanan wanita bernama Datuk Seri Dr Wan Azizah ini bukan semua mampu melakukannya. Tolak ke tepi bab politik, namun sebagai isteri dan ibu dia telah melakukan yang terbaik usai suaminya dipenjarakan.

Moa bermanfaat untuk kaum wanita diluar sana dalam mencontohi wanita cekal ini.

Jarang-jarang sekali bersembang tentang politik, tetapi musim-musim PRU sebegini memang ‘kena’ sembang bab politik. Suka atau tak suka, kena ambil tahu. Setuju atau tak setuju, dengar dulu…

Pendek jawapan saya. Memberi respon sekadar itu, tak menoleh ke arahnya pun.

Isteri saya diam. Suasana sunyi. Dan si dia masih diam walaupun selepas beberapa minit.

Pelik.

Isteri saya diam juga.

Alahaiiiiii… Merajuk ke ni?

Saya pandang isteri, nampak isteri pandang ke lain. Sah! Memang sah merajuk.

Alamak, camne nak pujuk?

Saya pandang ke isteri, walaupun wajahnya tak memandang saya.

“Politic aside, Abang sangat selesa pada seorang isteri kepada seorang ahli politik Malaysia. Nak cerita sikit ni, nak dengar tak? Kalau tak nak dengar, Abang tak cerita…” saya memulakan bicara.

Isteri dah mula menoleh, walaupun baru sipi-sipi. Taktik memujuk berjaya!

“Pertama, sebab tudung bawal DSWA. Tak tahu harganya berapa sehelai, mungkin beribu-ribu, mungkin hanya RM10, tetapi pakai bawal nampak sederhana dan rendah diri. Lengkap pula baju kurung atau kebarung ringkas yang selalu DSWA pakai, nampak merendah diri sangat.

Kedua, sebab kemenjadian anak-anak. Nurul Izzah, Nurul Nuha, Nurul Iman, Nurul Ilham, Nurul Hana, semua tampak solehah bertudung, educated, alhamdulillah. Ehsan Anwar pun OK. Sehebat manapun si ayah, si ibu adalah madrasah utama anak-anak. Apabila melihat anak-anak yang berjaya, kita kena puji ibu mereka dahulu, sebelum puji ayah mereka.

Ketiga, sebab DSWA lambang seorang isteri yang sangat-sangat setia…,” saya berhenti. Bukan sebab tarik nafas atau sengaja berhenti, tetapi sebab saya rasa sebak.

Isteri saya memandang tepat ke mata saya.

“Wanita mana sanggup bersuamikan seorang lelaki yang dituduh peliwat, satu dunia tahu isu ini, dicemuh, dihina, dipenjarakan, diperkatakan…. Tetapi DSWA tetap ada di situ. Daripada seorang oftalmologis (doktor pakar mata) menjadi seorang ahli politik menubuhkan sebuah parti politik kerana mahu membela nasib suami. Abang tak tahu dari mana DSWA dapat kekuatan untuk PERCAYA pada suaminya itu dan KUAT berusaha untuk mencari keadilan buat suami. Abang tak nak cerita pasal DSWA hebat atau lemah dari segi percaturan politik, tetapi Abang memang admire dan amaze dengan KESETIAANNYA SEBAGAI ISTERI KEPADA SUAMI. Unbelievable, but true.”

Isteri masih pandang mata saya, saya menyambung dengan kata-kata tersekat, “Abang doa Sayang isteri Abang yang akan setia, percaya dan sokong Abang walaupun JIKA ada suatu hari nanti Abang difitnah, dihina, dibuang, atau apa saja berlaku, Sayang tetap percaya pada kejujuran Abang sebagai seorang suami dan sebagai seorang manusia.”

Rasa sebak tadi berpindah menjadi titisan berkaca di kelopak mata. Subhanallah. Jika tadi hanya nak pujuk, kini sudah bertukar jadi sesi luah rasa antara suami dan isterinya.

Percayalah, Datuk Seri Wan Azizah memang ikon isteri setia sepanjang zaman. Just imagine how strong she has been…. Ingat senang ke nak stay strong bilamana suami dalam penjara dan seluruh Malaysia mempersoalkan apa, bila, di mana bla bla bla atas segala pancaroba yang berlaku? Dengan nak urus anak lagi. Fuh! SUSAH. But she has always been there by his husband’s side.

Moga setiamu hingga ke syurga…

Taktik memujuk selesai dan berjaya, tetapi bukan sekadar taktik kosong sebab suami ini pun rasa terisi minda dan hati daripada perbualan tadi… Alhamdulillah.

Hari ini pasca-PRU14, lambat betul angkat sumpah PM baru, saya berseloroh kepada isteri, “Kalau DSWA yang jadi PM baru, memang betul-betul sejarah tercipta sebab ubah kerajaan selepas 60 tahun dan PM wanita pertama selepas 60 tahun. Heheh…”

Disclaimer: Ini bukan post politik, ini post pasal suami isteri. Terima kasih.


Gajet Pilihan Terakhir, Praktis Mengaji Sebelum Tidur. Ini Cara Ustaz Don Didik Isteri Dan Anak-anak.

Melihat karekter Ustaz Don di dalam kaca TV yang begitu sempoi, nyata demikian juga ketika bersama keluarga. Lebih-lebih lagi aura sang ayah yang tampak begitu mesra dan tidak kekok dalam menguruskan Don Mustofa dan Don Ibrahim.Kedua-dua hero pasangan ini cukup manja dengan Ustaz Don yang dipanggil Abati manakala Husna dipanggil Ibu.

Ustaz Don atau nama sebenarnya Don Daniyal Don Biyajid adalah pensyarah di Kolej Islam Antarabangsa Selangor (KUIS) sejak 2010-201. Beliau kemudiannya dipindahkan ke Pusat Pengajian Sepanjang Hayat  sebagai pengurus Besar di KuisCell. Selain itu, beliau juga merupakan Pengerusi Mohabbaten Travel  & Tour Sdn Bhd di bawah anak syarikat Andalusia.

Hidup perlu bermasyarakat dan bermuafakat

Melihatkan kesibukan urusan kerja, jujur mengakui masa yang ada cukup terhad. Urusan menguruskan anak-anak di ambil alih seketika oleh ibu bapanya yang tinggal bersama. Namun tidak bermakna kedua-duanya lepas tangan.

“Saya bukanlah orang yang hebat, pasti akan berlaku ralat. Jadi, dalam pembahagian masa dengan keluarga dan pengurusan kerja, kami cukup beruntung kerana ada ibu bapa yang tinggal bersama. Jadi mereka bantu melihat anak-anak sementara kami keluar bekerja. Namun sebelum itu, saya pernah minta pandangan orang yang lebih arif iaitu  Dato’ Dr Fadhilah Kamsah tentang ibu bapa yang duduk bersama kami.

“Waktu itu kami dalam satu penerbangan ke Terengganu ketika itu. Saya tanya adakah boleh ibu bapa boleh duduk dengan anak-anak macam mana kita mahu letak kayu aras tentang hal ini. Jadi Dr Fadhilah tanya siapa yang minta untuk duduk bersama , ibu bapa atau anak yang minta. Menurut Dr, kalau boleh anak-anak jangan minta untuk ibu bapa datang tinggal bersama kerana mereka sendiri mempunyai ‘life’ mereka. Apabila diberitahu yang ibu bapa yang nak jadi Dr cakap boleh kerana mereka sendiri yang duduk bersama. Jadi mereka tahu kapasiti diri mereka.

“Tempoh sampai bila mereka nak duduk bersama terpulang kepada ibu bapa sendiri kerana ia tidak akan menjadi masalah pada masa hadapan. Saya dan isteri sangat bersyukur kerana selain ibu bapa ada juga adik-beradik kami juga tinggal berdekatan. Jika ada sebarang masalah, mereka sangat membantu.

“Itulah yang saya sebut ralat tadi. Disebabkan kami di ‘cover’ oleh orang sekeliling di samping pihak KuisCell yang sangat fleksibel dalam membantu menyusun jadual saya. Kerana itu, hidup perlu bermasyarakat dan bermuafakat. Kita takkan boleh hidup sendirian.

“Teringat saya pada kata-kata Ustaz Guru Hadi Awang hidup ini ibarat seikat penyapu lidi, ada yang panjang ada yang pendek. Walaupun nampak lidi-lidi yang pendek tidak kena ketika menyapu tetapi apabila dibuang maka longgarlah ikatan penyapu tadi. Begitulah ibaratnya kita dengan orang sekeliling,”ujar Ustaz Don sambil mengakui lima hari adalah masa untuk bekerja manakala dua hari bersama keluarga.

Gajet pilihan terakhir

Tambah ustaz Don lagi, sebagai ibu bapa yang berkerjaya dia dan isteri cukup sibuk dengan urusan kerja. Justeru tambahnya, sebagai orang yang berkerjaya, pertama sekali kena mengaku yang diri sibuk.

“Jangan menafikan kerana kita tidak akan jumpa jalan penyelesaian.  Kita kena terima situasi tersebut dan cari alternatif terbaik. Jadi salah satunya adalah penggunaan gajet pada anak-anak. Saya dan isteri memang sudah mendedahkan pada anak-anak kami.

“Zaman sekarang anak-anak kena terlibat dengan gajet supaya tidak ketinggalan. Cuma sejauh mana kita kawal supaya tidak keterlaluan sehinggakan makan minum tidur dengan benda tersebut. Bahkan, penggunaan gajet pada anak-anak adalah pilihan terakhir,”ulas Ustaz Don yang mempraktikkan mereka sekeluarga mengaji bersama sebelum tidur.

Luangkan masa dengan masyarakat

Dek kesibukan urusan kerja membatasi Ustaz Don untuk menerima tawaran untuk berceramah seperti sebelum ini. Sementelah dia mahu memberi fokus penuh pada kerja dan keluarga.

“Dalam kesempatan ini untuk memohon maaf pada masyarakat yang mungkin mengharapkan saya mempunyai ruang masa seperti sebelum ini. Mujurlah pihak Kuiscell bijak menyusun jadual dan kesempatan turun padang untuk urusan kerja, jadi dapat diselitkan untuk tawaran mengadakan ceramah jika berkesempatan. Misalnya seminggu 3 hari untuk 3-4 program dan berpeluang meluangkan masa yang lama dengan masyarakat.

Mahu 7 anak

“Kami berdua lahir dalam keluarga yang ramai jadi kalau diikutkan kami memang mahu anak ramai dalam 7 orang. Cuma sekarang masing-masing sibuk dengan kerja dan dua hero kami masih kecil. Walaupun ada keluarga yang sangat ‘supportive’ dan membantu menjaga anak kami tetapi tanggungjawab sebagai ibu tidak diabaikan.

“Sesibuk mana pun di hospital tetapi saya pastikan ada di rumah. Kerana itu saya berulang alik dari rumah di Bangi ke Seremban walaupun ada rumah yang disediakan di sana tetapi saya lebih rela berada di samping anak-anak.

Sumber: Majalah Keluarga Sep-Okt 2017


“Part Tersengguk-Sengguk Paling Berharga.” Elfira Kongsi Video Dua Versi Suami Dodoikan Anak Buat Netizen Terhibur

Bergelar ibu bapa dalam usia muda bukan penghalang buat pasangan ini belajar tip keibubapaan. Baru-baru ini, pasangan muda ini membuatkan netizen terhibur apabila melihat video yang mereka kongsikan.

Elfira dalam satu perkongsian memuat naik dua video suaminya tengah mendodoikan anak mereka tidur. Apa yang melucukan adalah gelagat sang suami yang nampak mengantuk namun tetap semangt menidurkan bayi kecil mereka.

Perkongsian yang begitu melucukan membuatkan netizen terhibur. Rata-rata memuji pasangan ini yang bersekang mata menjaga bayi mereka sendiri.


“Yang Lelaki Pula Duduk Macam Perempuan…”-Bebelan Kak Rara Berkongsi Telatah Anak, Buat Ramai Terkejut!

Menyentuh tentang ragam anak-anak, diakui bukan sahaja yang si kecil selalu buat perangai malah hingga anak yang besar ada sahaja kisahnya. Kadang kala melucukan dan kadang kala tindak tanduk mereka boleh membuatkan kita membebel tak henti-henti.

Ini sama kisahnya dengan pelakon dan penyampai radio terkenal iaitu Sharifah Shahirah, berkongsi video memaparkan pelbagai ragam dan gaya anak-anaknya  yang tular di media sosial.

Pelakon terkenal, Sharifah Shahira dikatakan sedang membebel mengenai sikap anak-anaknya di sebuah kafe.

Yang Perempuan Duduk Macam Lelaki

Melalui video tersebut dapat dilihat Sharifah Shahira atau juga lebih mesra di sapa Kak Rara dan keluarga sedang menikmati makanan di sebuah kafe. Namun telatah leteran Kak Rara dalam video itu telah membuatkan warganet terasa terhibur.

“Anak aku dah macam Janna Nick cerita Coffee Prince. Airra, duduk macam lelaki, yang lelaki pula duduk macam perempuan. Perempuan duduk macam lelaki.”

Bukan sahaja teguran Kak Rara yang menarik perhatian, malah penampilan kedua anaknya itu iaitu Airra Zulkifli dan Airell Zulkifli juga mendapat perhatian ramai kerana kagum dengan rupa paras mereka yang menarik terutama sekali, Airra Zulkifli.

Ada juga netizen yang cakap muka Airra itu seiras dengan bapanya, Ijoy Azhari.

Meninjau di ruangan komen, pelbagai reaksi diberikan oleh peminat dan warganet, antara yang menarik perhatian:-

Masa mengandung kan anak yang baju biru tu mesti kumpulan nasyid Brother Tgh top kan. Ade mcm Yassin Sulaiman pulak teman sejati kau tekenan ke kak.

Lucu maknya. Haha. Tapi memang menarik perhatian raut wajah anaknya.

Anak beranak tuan syed Sega ni memang hensem dan cantik semua.

Yang lelaki tu hensem kak rara..Macam akak versi lelaki (eh!)

Saya sampai 10 kali ulang..kelakar la sis..


“Alif Tenang, Banyak Baca Al-Quran & Bersenam.” Isteri Kongsi Situasi Alif Satar Selepas Positif Covid-19!

Isteri mana yang tak bimbang bila insan tersayang dan paling rapat disahkan positif COVID 19. Saat mengetahui perkara tersebut, hanya Tuhan yang tahu akan perasaannya. Takut, gementar, sedih dan semua rasa bermain dijiwa. Itulah situasi yang dilalui Sha Dila Halid saat suaminya, Alif Satar, disahkan positif wabak berkenaan Ahad lalu

Sebagai kontak rapat, Sha Dila dan tiga anak mereka sudah melakukan ujian calitan kira kira jam 9.30 pagi tadi di kediamannya.

Sha Dila ketika dihubungi Berita Harian memaklumkan keputusan ujian berkenaan dijangka diperolehi dalam tempoh 24 jam.

“Satu pengalaman dan perasan yang selama ini saya minta dijauhkan, tapi akhirnya datang juga. Saya hanya reda dan pasrah. Semoga keputusan yang diperoleh nanti menyebelahi saya serta anak.

“Sebak sampai menangis melihat tiga anak saya juga perlu melalui proses sama. Anak sulung agak okey dan hanya terkejut sedikit ketika melakukan ujian calitan di bahagian hidung dan mulut.

“Anak kedua mulanya agak takut tapi berjaya ditenteramkan. Yang paling bongsu pula menangis sekejap saja, lepas itu okey,” kata Sha Dila.

Mengenai suami tersayang, Sha Dila memaklumkan Alif dalam keadaan tenang dan enggan terlalu memikirkan apa yang dilaluinya.

“Biarpun saya tahu emosi dan fikirannya terganggu. Namun dia tak mahu larut dengan perasaan sebegitu.

“Dia cuba alih rasa tak sedap itu dengan bersenam, mengaji dan macam macam lagi. Dalam masa sama dia juga risaukan keadaan kami di sini.

“Ikutkan dia ada minta untuk dipindahkan ke pusat perubatan di Sungai Buloh, tapi doktor di Melaka tak bagi. Saya juga berharap dan tak putus doa supaya dia terus kuat dan akan sembuh macam sedia kala,” katanya.

Sha Dila juga memohon semua mendoakan dia dan anak serta kontak rapat lain akan mencapai keputusan negatif.

“Andai kata dapat keputusan negatif, saya dan anak akan buat lagi ujian calitan buat kali kedua untuk memastikan kami benar benar selamat (negatif)

“Kerisauan yang bersarang di hati saya sangat menebal. Bila kena dekat kita sendiri, rasa risau itu lain macam sekalipun pada awalnya tak rasa ada simptom mencurigakan. Semoga dipermudahkan segala galanya,” katanya

Menurut Sha Dila kali terakhir dia bersua muka dengan suaminya selepas waktu Subuh Sabtu lalu.

“Malam Jumaat dia melunaskan tanggungjawab di separuh akhir Muzik Muzik 35 untuk lagu I Want You To Love Me.

“Selepas waktu Subuh (Sabtu) dia bergerak ke Melaka untuk melunaskan baki penggambaran drama Penjara Janji bersama JS Pictures. Sebelah tengah harinya, dia dapat tahu kontak rapat yang di temui pada Selasa lalu positif COVID 19.

“Dengan pantasnya dia melakukan saringan ujian di sebuah klinik di Melaka. Petang Ahad lalu dia dapat keputusan positif COVID 19,” kata Shadila lagi.

Alif satar semalam mengumumkan diri positif Covid-19 dan ini dalam proses kuarantin di sebuah puasat perubatan di Melaka.

“Perkara ini amat mengejutkan dan mendukacitakan. Perkara pertama yang difikirkan adalah keselamatan keluarga, isteri dan anak-anak termasuk rakan di set penggambaran dan kontak rapat.

“Saya mohon maaf atas segala kesulitan ini. Saya mohon doa semua supaya diberi kesembuhan dan kekuatan untuk menempuhi dugaan Allah SWT. Semoga semua rakan terhindar daripada sebarang kemudaratan,” katanya.

Melalui perkongsian itu, Alif menyatakan sudah menyerahkan senarai nama dan butiran kontak yang dikenal pasti dalam tempoh 14 hari lalu kepada Kementerian Kesihatan.


Siti Nurhaliza Bina Sekolah Di Gaza, Pendam Hasrat Untuk Melawat Atas Risiko Keselamatan

Sebelum ini mungkin ada yang sudah mengetahui bahawa penyanyi tersohor, Datuk Seri Siti Nurhaliza telah membina sebuah sekolah kanak-kanak iaitu Afwa Al-Afiyah di Gaza, Palestin. Perkara itu pernah dikongsikan oleh Siti sendiri ketika anak-anak itu menyambut hari kelahirannya awal tahun lalu.

Teruja dengan perkembangan terkini sekolah tersebut, namun Siti terpaksa memendam hasratnya untuk melawat institusi tersebut atas faktor keselamatan.

Menurut Siti, pihaknya perlu membuat perancangan yang rapi jika ingin menjalankan lawatan ke sana memandangkan lokasi tersebut berisiko tinggi dan masih bergolak.

“Masuk ke wilayah Gaza sangat berisiko. Kita kena ikut prosedur perjalanan yang sah.

“Tak bolehlah nak main seludup-seludup dan perlu mendapat kelulusan terlebih dahulu memandangkan lokasi adalah kawasan peperangan.

Dalam pada itu, Siti juga sempat berkongsi perkembangan terkini sekolah yang mula beroperasi sejak Oktober 2021 ketika ditemu ramah di Majlis Sidang Media Konsert Satu Suara Vol 3, Selasa lalu.

“Saya selalu mendapat video wakil di sana untuk berkongsi perkembangan sekolah.

“Sekarang, kami sudah mempunyai lebih 50 pelajar. Sebelum ini, kami hanya menyediakan makanan untuk pelajar pada hari tertentu, tetapi sekarang setiap hari.

“Pelajar juga sudah ada pakaian seragam. Untuk anak-anak yatim piatu, kita berikan mereka pendidikan percuma.

“Alhamdulillah, sekolah ini semakin berkembang termasuk fasiliti penting seperti buku dan bahan bacaan. Mungkin kami akan membina lebih banyak kelas untuk meramaikan kemasukan jumlah pelajar, insya-Allah,” jelasnya.

Sebelum ini, Siti mengumumkan dirinya bakal menganjurkan Konsert Satu Suara Vol 3 yang bakal berlangsung pada 13 Mei depan di Mega Star Arena, Sungei Wang Plaza, jam 8.30 malam.

Konsert itu bakal menyaksikan penyanyi popular dari tahun 70-an, Jay Jay dan Ernie Zakri mewakili era 2000 berganding di atas satu pentas besar.

Persembahan ini bertujuan mengisi dana Yayasan Nurjiwa bagi meneruskan misi bantuan kemanusiaan, kebajikan, bencana alam dan pembiayaan sekolah, Afwa Al-Afiyah.

Sumber : Xtra


Bukan Suka-Suka Priyanka Chopra & Nick Jonas Guna Khidmat Ibu Tumpang, Teruja Timang Anak Sulung,

Demi menggapai impian untuk memiliki zuriat, ada pasangan suami isteri sanggup mengeluarkan belanja tinggi untuk membiayai kos rawatan kesuburan (subfertiliti) yang mencecah puluhan ribu ringgit.

Berlainan pula dengan perkongsian bintang Bollywood terkenal ini. Muat naik terkini pelakon bollywood kesayangan ramai, Priyanka Chopra ini menarik perhatian ramai peminat aktres ini di media sosialnya. Priyanka berkongsi mengenai kisah di sebalik kelahiran anak sulungnya, Malti Marie Chopra Jonas.

Dia mendedahkan bahawa Malti dilahirkan menggunakan khidmat ibu tumpang. Priyanka dan pasangannya, Nick Jonas mengumumkan mereka dikurniakan anak perempuan pada 21 Januari 2022.

TERUJA DENGAN KELAHIRAN ANAK

“Kami sangat teruja untuk memaklumkan telah dikurniai seorang bai perempuan melalui kaedah ibu tumpang. Kami sangat memerlukan privasi pada saat ini, terima kasih banyak,” tulis mereka dalam pengumuman yang dibuat di media sosial lebih tahun lalu.

Kini, menjelang satu tahun pengumuman tersebut, Priyanka berkongsi pengalaman menyambut kelahiran Malti kepada Vogue UK.

“Saya tidak pasti sama ada dia boleh melakukannya (hidup) atau tidak. Saya
dan Nick berdiri di luar melihat kecekapan mereka membantu anak kami.” kata
Priyanka.

Wanita yang berkahwin dengan Nick Jonas pada 2018 di Jodhpur, Rajasthan, India itu
kemudian menyambung cerita kelahiran anaknya.

Menurutnya Malti lahir dalam keadaan tidak cukup bulan di trimester ketiga.
Dengan kelahiran tidak matang itu, dia perlu menerima rawatan dan diawasi di Neonatal Intensive Care Unit (NICU).

“Saya ingat waktu itu dia sangat kecil. Lebih kecil dari tangan saya.”

Kata Priyanka lagi, Malti berada di dalam NICU selama tiga bulan dan semua menjaganya dengan sangat baik.

Dan setelah dibenarkan pulang ke rumah, mereka mendapat sokongan keluarga untuk member penjagaan rapi serta sempurna kepada Malti.

ALASAN GUNA KHIDMAT IBU TUMPANG

Bercakap mengenai keputusannya memilih kaedah ibu tumpang untuk melahirkan anaknya, Priyanka mengatakan dia mempunyai masalah kesihatan.

Melakukan kaedah ibu tumpang disifatkan sebagai langkah terbaik buat mereka.
“Saya mempunyai masalah kesihatan dan melakukan kaedah ibu tumpang adalah keputusan terbaik.”

Ibu tumpang Malti seorang yang sangat baik dan penyayang. Dia menjaga anak kami selama enam bulan dengan sangat baik.”


Sebak! Duit Jual Tisu, Bantu Beli Ubat Anak. Kisah Doktor Ini Jadi Iktibar.

Setiap ada manusia mempunyai kepayahan dalam hidupnya. Bagi yang diberikan kesenangan, masalah kewangan tidak menjadi masalah utama. Bagi yang sukar hidupnya, tentu masalah kewangan cabaran untuk kehidupan.

Begitulah yang dialami oleh Doktor ini, secara tak sengaja beliau melalui pengalaman apabila wang ringgit walaupun sedikit begitu bermakna untuk seseorang itu meneruskan kehidupannya walaupun hanya RM20!

Sebak kisah ini. Ikuti perkongsian ini.

Beberapa hari lepas, saya makan mi goreng di sebuah restoran berhampiran klinik saya. Entah kenapa hari tu tukang masak tu buat pedas sangat. Meleleh air mata, hidung pun jadi berair.

Saya toleh kiri kanan, cari tisu. Tak ada pula tisu atas meja. Nasib baik ada penjual tisu sedang berlegar sekitar meja di luar restoran. Saya terus panggil.

“Seringgit,” kata dia sambil letak sepeket tisu atas meja.

Saya keluarkan dompet dan lihat hanya ada duit RM20 dan RM50. Periksa duit syilling, ada 20sen sahaja. Jadi, saya hulur RM20.

“Ada duit kecil tak? Saya ada 3 ringgit je ni” ujar si penjual.

Alamak! Macam mana ni? Nak beli ke tak nak?

Oleh kerana dan panggil penjual tisu tu, saya rasa bersalah pula nak cakap tak jadi beli, lagi pun dah tak selesa sangat dah hidung saya ni. Hingus dah meleleh.

Dengan berat hati, saya hulur RM20 pada dia dan kata “tak payah pulang baki.”

Dia nak beri saya semua tisu yang dia ada. Ada dalam 10 peket yang dia bawa. Saya kata saya perlu 1 sahaja. Kemudian dia beredar.

Saya sambung makan. Masa makan tu, rasa macam rugi pula. Sepatutnya saya bayar mi goreng, bakinya nanti bayarlah tisu tu. Entah kenapa kalut sangat tadi.

Tak pasal-pasal penjual tu dapat RM19 gitu sahaja.

Hati jadi tak tenang fikirkan benda tu. Makan pun jadi tak best. Sempatlah terfikir ni semua salah tukang masak tu sebab buat mi pedas sangat.

DUIT DERMA TADI BUAT BELI UBAT ANAK

Selepas habis makan saya balik ke klinik. Jalan kaki sahaja. Dekat sangat. Sampai klinik, saya lihat penjual tisu tu sedang beli ubat di klinik saya.

Saya tegur dia “Siapa sakit?”

“Anak saya. Dah 3 hari demam dan batuk. Terima kasihlah beri saya duit tadi.

Dapatlah saya beli ubat untuk anak saya. Allah je dapat balas,” jawab dia.

Zas! Masa tu rasa macam hati saya kena cili. Pedih! Tak sepatutnya saya tadi menyesal halalkan duit saya, kerana ia hal yang baik.

Hanya kerana RM20, saya telah buruk sangka pada penjual tisu dan marah pada tukang masak. Tuhan tunjuk betapa mudah hati dihitamkan oleh duit.

Perbuatan baik yang kita buat, tapi kalau dengan hati yang hitam, hasilnya mungkin sia-sia. Saya dapat balik duit saya, tapi mungkin tiada pahala saya bersedekah.

Itulah dia, nak sangat duit, maka dapatlah duit. Hanya ada nilai di dunia. Jika saya ikhlas tadi, pasti dah dapat sesuatu yang ada nilai di ‘sana’.

Rugi.

Jangan jadi macam saya.


“Gemuk Bersama…”  Bila Dr Halina Hamil,  Dr Sheikh Muszaphar Sanggup Tambah Berat Badan

ndahnya perkahwinan. Perkahwinan itu, adalah suatu perkongsian hidup, saling melengkapi agar hubungan suami isteri itu sentiasa disinari bahagia.

Begitu juga dengan angkasawan negara, Datuk Dr Sheikh Muszaphar Shukor meluahkan rasa teruja apabila isterinya Dr Halina hamil cahaya mata ke 7.

LIHAT PERKONGSIAN INI

Muat naik terkini Dr Sheikh Muszaphar menarik perhatian ramai di media sosialnya. Dr Sheikh Muszaphar memuatnaik sekeping fotonya berserta kapsyen ringkas ‘sweet’ memberi semangat kepada isterinya.

Katanya, setiap kali isterinya hamil dia akan menambah berat badannya untuk menggalakkan isteri untuk makan. Serta untuk memastikan isterinya tidak berasa selesa apabila berat badan meningkat.

“Each time Dr Halina is pregnant I would gain weight to ease her transition .
To encourage her to eat
To not make her feel bad
Gemuk bersama …”

Untuk rekod, Dr Sheikh Muszaphar, 50 tahun, dan Dr Halina, 41 tahun, mendirikan rumah tangga pada 10 Oktober 2010.

Hasil perkahwinan itu, mereka sudah dikurniakan empat cahaya mata iaitu Sophea Isabella, 9 tahun, Sophea Natasha, 7 tahun, dan anak kembar lelaki iaitu Sheikh Adam dan Sheikh Noah, berusia tiga tahun serta sepasang kembar, Sheikh Eussoff dan Sophea Emilia berusia dua tahun.


Bila Pandemik, Frontliners Bahayakan Diri Hingga Lupa Lindungi Diri.

Bersyukurlah kita duduk di rumah bersama anak-anak. Sebaliknya barisan frontliner kini bekerja tanpa rehat demi memastikan pesakit dijangkiti mendapat rawatan segera.

Malah melalui perutusan Perdana Menteri petang tadi, kakitangan perubatan secara kontrak akan ditambah untuk mengatasi kekurangan frontliners ini.

Dalam pada itu, seorang doktor melalui perkongsiannya, menasihati supaya para frontliners menjaga keselamatan diri ketika melakukan rawatan ke atas pesakit yang dijangkiti virus bahaya ini.

Ikuti perkongsiannya.

Bagi seseorang yang sentiasa pantas nak menyelamatkan pesakit, nak abaikan perasaan sebegitu adalah sukar.

Berkali-kali kami berpesan kepada doktor muda yang mengendalikan pesakit Covid di ICU;

“Pastikan pakai PPE sebelum attend pesakit. Selagi PPE takde, jangan fikir nak dekat dengan pesakit.

Tak mengapa pesakit tak stabil. Tak mengapa nadi mereka memuncak. Tak mengapa tekanan darah mereka jatuh ke lantai. Yang penting kamu mesti lindungi diri terlebih dahulu sebelum menyelamatkan mereka.”

Mantra sama saya ulang-ulangkan.

“Tapi sementara nak sarung PPE, patient boleh bradycardic sampai asystole (jantung memperlahan sampai terhenti). Cytokine surge boleh terjadi terlalu cepat. Saya tak sanggup tengok!” jawab MO saya.

Ya. Dia masih trauma mendengar raungan anak pesakit di telefon yang dalam kuarantin, tatkala dia sampaikan khabar ayahnya di ICU baru saja meninggal dunia.

Sepanjang hayat saya, inilah pandemik pertama yang saya saksikan.

Ia pengajaran yang besar.

Untuk doktor yang dah biasa dahulukan pesakit dalam segala hal; sampai tak kisahkan rehat, atau makan minum, sanggup tahan buang air. Nak biarkan pesakit mati didepan mata semata-mata nak sarungkan perlindungan lengkap terlebih dahulu adalah sesuatu yang sukar diterima akal.

Bak ibu yang menyaksikan saat-saat anaknya bakal dilanggar kereta, si ibu memang takkan fikir dua kali, dia sanggup mati demi nak selamatkan anaknya.

Tapi ini pandemik. Tiada kecemasan dalam pandemik. Prioriti melindungi yang sihat lebih tinggi dari menyelamatkan yang sakit.

Tak mudah nak terima hakikat ini para doktor sekalian. Kita sama-sama belajar ya.


“Nampak Isteri Basuh Pinggan, Jangan Bagi Chance, Kita Rebut  Basuh Pinggan.” Begini Rupanya Haziq Ikut Petua Bahagia Ayahnya.

Jika suami sentiasa tolong menolong isteri tentu ada bahagia menanti. Begitu juga petua yang diamalkan oleh penyampai radio Hot FM, Haziq Hussni yang mendedahkan cara ibu ayahnya bahagia yang kini.

Kadang kala, petua orang dulu-dulu memang praktikal untuk diikuti agar kebahagiaan rumah tangga kekal abadi. Melalu perkongsiannya, Haziq melahirkan rasa kagum melihat kebahagiaan ibu bapanya selama 30 tahun. Jalinan kemesraan ibu bapanya menjadi idola kepada Haziq melayari kehidupan bersama isteri tersayang Ayunda Putri.

“Happy anniv to the couple that I most admire!
30 years and still counting doh. Aku dah cuba korek rahsia rumahtangga bahagia. Baba cakap for longlasting relationship, kita ni suami kena kuat, jangan sesekali bagi chance dekat isteri, apa barang kannn.”

“Nampak isteri lipat kain, kita jangan kasi chance, belajar lipat kain, nampak isteri basuh pinggan, jgn bg chance kita rebut pi basuh pinggan, lap meja lepas makan pun sama, jangan bg isteri chance!
In Shaa Allah kekal bahagia selamanyaaaa.”

Untuk rekod, pasangan Haziq dan Putri mendirikan rumah tangga pada tahun 2016 dan dikurniakan dua cahaya mata sebelum ini, Muhamad Heidy Nufael yang berusia dua tahun dan Chayra Auliya, setahun.

Sumber: Instagram haziq_hotfm


“Buat Je Apa Pun Sayang, Asal Awak Bahagia.” Isteri Buat Spa Rambut Di Rumah, Suami Jadi ‘Mangsa’. Lucu Tapi Sweet!

Sepanjang Perintah Kawalan Pergerakan (PKP) ini, pelbagai cerita boleh kita dengar dan kongsikan di media sosial. Ini termasuklah berkongsi menu masakan, petua dapur, rumah tangga dan pelbagai lagi. Tak kurang juga karenah anak-anak mahupun pasangan yang ada kalanya boleh memeningkan kepala.

Dia terpaksa menjadi ‘mangsa’ untuk di cuci rambut oleh isterinya. Walaupun nampak lucu tetapi itulah momen yang cukup sweet. Barangkali jika tidak ‘dikurung’ sebegini, pasti saudara Taufiq tidak berpeluang merasai sendiri khidmat sang isteri mencuci dan masker rambutnya.

Bahaya sungguh bila isteri tengah bosan.

Kali ni si dia buat hal lagi. Saya dah tak sedap hati dah bila tadi si dia tersengih sengih dapat bungkusan daripada Shopee.

Bila dia buka bungkusan tu ada 2 bekas plastik warna biru tertulis Hair Spa by L’OReal. Ah! Makin la tak sedap hati dibuatnya.

“Abang, sini kejap. Kita spa rambut abang nak? ” Ah! Kena sungguh kali ni! Betul sungguh dah la ketidaksedapan hati saya tadi. Rupanya dia bawa saya ke dapur ni semata mata nak shampoo rambut saya.

Nak lari dah tak boleh. Kang merajuk pulak dia ni. Jadi saya relakan je la rambut saya diremas dicuci dan dibasuh berkali kali.

Dah habis cuci rambut saya ingat ke ‘penyeksaan’ ni dah berhenti. Rupanya dia buka satu lagi bekas plastik biru tu sambil kata “jom abang. Kita masker pula”

Rambut saya kembali diremas dan digosok berkali kali. Saya dengan wajah penuh bingung pun merelakan je lah si dia tu berbuat sesuka hati dia. Sambil dalam hati tertanya tanya “Eh ada jugak masker rambut ek. Ingatkan masker ni untuk muka je.” tepuk dahi. Buat je lah apa pun sayang, asal awak bahagia.

Saya ni bukan suka sangat rambut kena spa gini. Tadi demi menghargai fitrah seorang isteri, maka saya merelakan diri.

Inilah fitrah seorang isteri. Bila dia dah berkahwin dan dah bersuami, manusia yang dia paling rapat adalah suaminya sendiri.

Kawan baiknya yang dulunya sangat rapat makin lama makin berkurang. Teman berguraunya dulu pun seorang demi seorang makin hilang. Fokus utama seorang isteri kini hanyalah pada si suami.

Suami je lah akhirnya jadi tempat si dia bercerita. Suami je lah akhirnya jadi tempat si dia bergurau dan bercanda. Suami je lah akhirnya tempat dia menzahirkan kasih sayangnya.

Jika bukan pada suaminya sendiri, pada siapa lagi? Itulah kenapa suami ni sekali sekala kena relakan je bila si dia nak jadikan si suami tu tempat eksperimen ataupun tempat bermanja kerana mereka hanya punya kita.

Ya, isteri hanya punya suami. Hanya suami lah yang jadi kawan berlari, kawan bermain, kawan bergaduh, kawan bertenang dan kawan bermanja buat si dia.

Sebak la pula bila teringatkan betapa banyak yang dikorbankan oleh seorang perempuan bila dah bergelar seorang isteri ni.

Taufiq Razif
Seram kalau Cart Shopee jadi upah bayaran


Makanan ‘Sejuk’ Buat Tubuh Merana, Wanita Berpantang Kena Jaga-Jaga Pilih Makanan Ini!

Namanya pun istilah berpantang, jadi ibu berpantang kenalah pantang daripada mengambil makanan-makanan tertentu. Bukan apa, ada kalanya jenis-jenis makanan sangat-sangat memberi impak pada tubuh.

Mungkin kalau wanita jenis tak pantang makan, dia sendiri tak tau bezakan macam mana yang dikatakan bagi kesan pada tubuhnya. Mungkin tak perasan bila sakit.

Kalau badan rasa berat, sakit-sakit pada sendi, belakang badan atau sakit perut pada ari-ari itu adalah petanda yang dialami bila pantang dilanggar. Pun begitu, kesan dan akibatnya berbeza bagi setiap orang.

Ada wanita tak boleh makan pisang dan ada juga wanita tak langsung alah pada kangkung atau tumbuhan menjalar lain. Jadi nak mudah, ada baiknya kita sebagai wanita berpantang dengan cara yang betul agar tubuh dalaman jadi sihat.

Bukan hanya lepas pantang, wanita yang anak dah besar pun kena turut sama pantang bagi mengelakkan tubuh masuk angin. Sendi paling penting kena jaga!

Jenis Makanan Sejuk
Makanan bersifat ‘sejuk’ secara berterusan misalnya boleh mengakibatkan sakit dan sengal sendi kepada tubuh. Makanan bersifat ‘sejuk’ seperti kangkung, bayam, kubis, terung, timun, labu, petola, pucuk ubi, pucuk paku dan banyak lagi sangat memberi kesan kepada tubuh jika makanan ini tidak bersesuaian dengan kehendak tubuh anda.

Bukan itu sahaja, buah-buahan seperti nangka, tembikai, nenas, pisang, cempedak, mangga, manggis, langsat, betik dan ciku juga dikatakan mendorong sakit sendi dan masalah angin kepada ibu berpantang juga selepas berpantang.

Ketika berpantang, elakkan sama sekali jenis makanan bersifat sejuk ini. Berpantanglah selagi terdaya kerana ia akan hanya memberi kesan pada tubuh. Tubuh akan terasa berat kerana angin memasuki setiap urat dan akibatnya ibu akan merasa sakit pinggang, sakit belakang serta sakit pada semua sendi.

Perlahan-lahan selepas anak mencapai usia enam bulan dan ke atas, barulah anda mula mengambilnya dengan kuantiti ‘percubaan’, jika terlaluketagih untuk menikmatinya. Berpantanglah selagi mampu.

Makanan Yang Harus Diambil

* Ibu berpantang perlu mengambil sebanyak 1600-1800 kalori setiap hari bagi tujuan penyusuan badan secara ekslusif.

* Sekiranya ibu berpantang tidak menyusu badan dan ingin menurunkan berat badan, pengambilan kalori perlu diambil sebanyak 1100-1300 kalori setiap hari.

* Makanan berprotein tinggi seperti ikan segar dan ayam kampung tanpa lemak dan kulit.

* Ambil air kosong pada jumlah yang banyak untuk membina susu badan dan mengurangkan berat badan


Cuci Sendiri Toto Atau Karpet Mudah Je, Tapi Kena Buat Teknik Lipat & Gulung!

Jika sebelum ini bila lihat karpet atau toto kotor, biasanya kita hantar dobi untuk mencucinya.

Tapi tahukah anda, kita sendiri boleh mencucinya dengan mudah dan bersih dengan menggunakan mesin basuh yang sedia ada di rumah.

Pun begitu, ada teknik yang harus diikuti agar lebih mudah untuk dicuci. Pastikan juga karpen tersebut adalah jenis lembut dan boleh dilipat dan digulung sebagaimana yang dikongsikan oleh Azlida Harun. Jom semak perkongsiannya itu.

TIPS CUCI KARPET/TOTO TANPA PERLU KE DOBI

Tak payah stress bila beli karpet putih gini bertukar jadi kelabu asap.

Meh saya nak share cara cuci karpet atau toto tanpa perlu ke dobi dan cara ni tak rosakkan mesin basuh mahal korang dan tak rosakkan karpet mahal dan toto korang..

1. Karpet dilipat dua, kemudian lipat sekali lagi seperti di dalam gambar.

2. Kemudian gulung kemas.

3. Setelah itu masukkan ke dalam mesin basuh.

Ekstra tip :

# Jika guna sabun serbuk, larutkan dahulu dengan air panas agar sebati.

# Letakkan juga pewangi fabrik.

4. Setelah siap dicuci, jemur hingga kering. Jika cuaca panas terik, 2 jam boleh kering.

Keadaan karpet yang siap dicuci dan dikeringkan. Memang bersih.


Beras + Barli Boleh Hasilkan Skrub Super Power & Jimat Buat Ibu!

Jika sebelum ini ibu-ibu akan memperuntukkan sejumlah wang untuk membeli produk skrub untuk tujuan penjagaan kecantikan kulit wajah dan badan agar lebih bersih dan halus, pujian harus diberikan kepada ibu-ibu yang cukup konsisten menjaga tubuh dari anak dara hingga kini.

Untuk itu, apa kata kali ini ibu-ibu cuba pula dengan menggunakan skrub yang boleh dihasilkan sendiri dengan menggunakan bahan yang sedia ada di dapur.Ini sebagaimana yang telah diamalkan oleh Aya dalam memastikan kulit wajah dan tubuhnya halus mulus dan berseri.

Jom kita cuba, cara jaga kulit yang super jimat ini.

“Jom gaiss try tips ni. Guna barang2 dapur jurrrr. Aya buat pakai hari2. Best giler kulit lepas pakai!”-Aya

Ini kesan yang Aya rasa:

Bahan-bahan:

Segenggam beras ( basuh dulu)

Garam

Barli

Barli banyak sgt khasiat dia. bagus untuk kulit cerah, anjal dan awet muda!

Cara penyediaan :

1) Basuh beras dan kemudian toskan air dan goreng tanpa minyak sampai beras kering.

2) Dah kering masuk dalam blend kering

3) Blend beras bersama garam sampai halus
* Garam untuk matikan kuman. Hehe nyah nyah jerawat!

4. Ketepikan.

6) Kemudian blend barli sampai halus macam beras.

7)  Kemudian campurkan beras + garam + barli yang telah dikisar tadi. Campur semua sampai sekata.

8 ) Dah siap boleh lah pakai dekat kulit muka dan badan.

Tip ketika menggunakan scrub ini

2. Untuk org yang ada jerawat teruk jangan scrub kawasan jerawat. Nanti lagi teruk jerawat. Just tempek je scrub ni kawasan jerawat.

3. Untuk kulit yang xde jerawat boleh gosok slow2 dan manja gittew.

4. Nak biar lama mana pun boleh, nak pakai sampai pagi esok pun tak ada masalah.

Lepas dah cuci rasai la kulit rasa bersih dan licin sangat! Pastu nampak cerah dan berseri.


Siang Ikan Sumpahan Kelantan? Rupanya Memang Ada Yang Tak Boleh Makan Ikan Ni, Siap Ada Yang Pengsan!

Pernah dengar tak pantang larang mengenai sesetengah ikan yang tidak boleh dimakan oleh sesetengah orang.

Ikan tersebut adalah ikan kekacang atau ikan baracuda. Dikatakan sekiranya mereka makan ikan ini, kulit mereka akan menjadi luka, gelembung darah dan sebagainya yang  boleh memudaratkan kesihatannya.

Walaupun tiada bukti saintifik mengenai bahaya ikan ini tetapi ia disampaikan secara verbal turun temurun.

Malah ada yang mengaku pernah melalui situasi begitu setelah termakan ikan berkenaan. Biasanya ia dikaitkan dengan orang Terengganu, Kelantan dan Pahang.

Sebagaimana perkongsian ini turut mendedahkan bahawa betul atau tidak ikan itu ada sumpahan.

Dalam pada itu, para netizen turut berkongsi mengenai sumpahan ikan berkenaan, Malah ada yang pernah pengsan dan mengalami gatal-gatal di badan.

Keluarga Talk: PUASA MENDIDIK JIWA KELUARGA SAKINAH

Bintang Kecil: APA ITU NUZUL QURAN

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


“Macam- Macam Perasaan Pertama Kali Dengar Suara Baby.” Azmi Saat Kongsi Berita Isteri Selamat  Bersalin!

Akhirnya selepas 10 tahun menanti untuk menimang cahaya mata, Azmi Saat berkongsi Berita gembira apabila isteri nya selamat  bersalin cahaya mata lelaki di sebuah hospital swasta pagi tadi (27 September).

Ahli kumpulan Caliph Buskers itu memuat naik berita tersebut menerusi laman Instagramnya. Dalam perkongsian itu, dia melahirkan rasa syukur apabila  proses melahirkan berjalan lancar Dan dipermudahkan buat isterinya, Nazirah Muhammad.

Menurut Azmi, dia berharap dapat menjadi bapa yang baik kepada zuriat yang dinanti-nantikannya selama ini dan berterima kasih atas doa daripada orang ramai buat keluarga kecilnya.

“Alhamdulillah. Pukul 9:09 pagi tadi anak sulung saya telah selamat lahir ke dunia. Urusan pembedahan berjalan lancar. Macam-macam perasaan ada bila kali pertama terdengar suara baby.

“Syukur ya Allah. Moga saya dapat menjadi ayah yang baik. Terima kasih atas doa kalian yang tak putus-putus buat kami sekeluarga,” kongsinya.

Lebih  bermakna lagi tarikh kelahiran bayi lelaki sama dengan ulang tahun kelahiran Azmi yang ke-34 hari ini, sekali gus berkongsi tarikh hari jadi sama dengan anak sulungnya.

Sebelum ini Azmi dah bersepakat dengan isteri untuk memilih nama Afnan buat bayi lelakinya itu dan berharap dapat membesar menjadi insan yang berjaya dunia akhirat serta diberi kesihatan yang baik sepanjang masa.


Dari Bekas Menteri Ke DJ Radio. KJ Sah Mulakan Tugas Di Konti Minggu Depan, “Eh, Saya Tak Ada Kerjalah!”

Bekas Menteri Kesihatan, Khairy Jamaluddin akan mula bertugas sebagai penyampai di sebuah stesen radio, mulai Rabu depan.

Berita itu dimaklumkan sendiri oleh Khairy arau lebih mesra dipanggil KJ menerusi temu bual yang dibuat melalui panggilan telefon pada segmen Bekpes Hot yang dikendalikan olehJohan, AG dan Datuk AC Mizal pada pagi Khamis.

“Hmm, nak jadi penyampai radio. Kena bangun awal ke? Biar saya semak jadual saya.

“Minggu depan hari Isnin free, Selasa free, eh saya tak ada kerjalah. Bolehlah kot,” katanya secara berseloroh.

Dalam pada itu, Media Prima Audio (MPA) dalam kenyataan mengesahkan perkara tersebut.

Kenyataan MPA menyebut, minggu lalu, tawaran Hot FM kepada Khairy dibuat menerusi surat terbuka di Instagram @hotfm976 membabitkan jawatan sebagai penyampai radio yang akan bertugas setiap Isnin hingga Jumaat, jam 6 pagi hingga 10 pagi.

MPA menambah, selaras dengan ‘tagline’ stesen radio Hot FM iaitu ‘Yang Hangat dan Terbaik’, kehadiran Khairy bersama tonggak utama Bekpes Hot pasti memberi suntikan baharu buat Hot FM dan warna yang lebih menarik untuk segmen terbabit.

Ketua Pegawai Eksekutif MPA, Nazri Noran berkata, peluang menawarkan Khairy sebagai penyampai radio diambil Hot FM bagi memastikan pengisian dan kandungan segmen Bekpes Hot lebih segar dan relevan kepada pendengar.

“Khairy atau KJ bukan sahaja ahli politik dan pemimpin yang hebat, tetapi juga beliau pempengaruh yang mempunyai impak besar buat rakyat Malaysia.

“Kehadiran KJ bukan hanya akan memberi sesuatu yang berbeza kepada pendengar menerusi gandingan ahli politik, pelawak dan penyampai radio, tetapi dimensi baharu untuk landskap radio negara.

“Pengisian dan kandungan segmen akan diolah untuk menjadi lebih segar, komedi yang melucukan, celoteh dan gelak tawa yang menghiburkan serta mampu memberi aura positif kepada pendengar,” katanya dalam kenyataan di sini, hari ini.

Nazri berkata, pelantikan Khairy diharap memberi impak lebih baik kepada Hot FM sekali gus dapat menarik lebih ramai pendengar baharu.

“Jutaan terima kasih dan penghargaan kepada KJ kerana sudi menyertai kami sebagai penyampai Bekpes Hot,” katanya.

Sementara itu, Pengarah Rangkaian Kandungan Hot FM, Shah Hayatudin berkata, stesen radio itu sedang berbincang dengan Khairy untuk menampilkan pengisian hebat buat pendengar setia Hot FM dan pengikut beliau.

“Khairy ada idea untuk mewarnakan lagi segmen Bekpes Hot. Jadi, pendengar perlu nantikan kemunculan beliau bersama Johan, Fara Fauzana dan AG mulai 15 Februari ini,” katanya.

Dalam perkembangan lain, pendengar Hot FM boleh terus merebut peluang untuk memenangi wang tunai RM300,000 menerusi Hot Hulur Wang Sama Pendengar (HWSP).
Untuk maklumat lanjut, layari www.hotfm.audio dan dengarkan Bekpes Hot bersama Johan, Fara Fauzana, AG dan KJ setiap Isnin hingga Jumaat bermula 6 hingga 10 pagi.


Ramadan Dah Nak Dekat, Tapi Tak Ganti Puasa Lagi! Semak Golongan Yang Perlu Bayar Fidyah & Cara Membayarnya

Pejam celik kira-kira sebulan lagi je kita akan kembali bertemu dengan Ramadan. Bila dah nak dekat dengan bulan yang penuh dengan keberkatan ni, yang paling kelam kabutnya wanita lah baru sedar yang mereka belum ganti puasa!

Ehh tapi tak boleh pukul rata perempuan je yang perlu ganti puasa dek datang bulan, banyak lagi golongan lain yang mungkin ada meninggalkan puasa atas sebab tertentu.

Namun, Islam itu mudah. Bagi yang tak sempat untuk menggantikan puasa dalam masa terdekat atau lupa yang tahun-tahun sebelum ini tak diganti, perlulah membuat bayaran fidyah.

Menurut perkongsian di dalam laman web rasmi Majlis Agama Islam Wilayah Persekutuan terdapat pelbagai kategori yang diperlukan untuk membayar fidyah dan wajib menggantikan puasa tersebut.

Selain itu, mereka turut menerangkan dengan teliti cara bagaimana pengiraan bayaran fidyah dilakukan.

Maksud FIDYAH

Fidyah ialah denda ke atas seseorang Islam yang telah baligh kerana meninggalkan puasa wajib atas sebab-sebab tertentu atau pun sengaja melewatkan puasa ganti (qada’) bulan Ramadan.

Hasil bayaran fidyah perlu diserahkan kepada Baitulmal dan akan dimasukkan ke dalam akaun Amanah Fidyah dan Kaffarah Majlis Agama Islam Wilayah Persekutuan sebelum urusan pengagihan kepada fakir miskin dalam bentuk beras dan bekalan makanan dilaksanakan.

HUKUM FIDYAH

Hukum membayar fidyah adalah wajib. Ia wajib disempurnakan mengikut bilangan hari yang ditinggalkan. Ia juga menjadi satu tanggungan (hutang) kepada Allah SWT sekiranya tidak dilaksanakan.

SEBAB-SEBAB DIKENAKAN FIDYAH

1. Uzur menunaikan puasa wajib

Terdiri daripada golongan yang menghidapi sakit kuat dan tidak mempunyai harapan untuk sembuh, atau golongan tua yang tidak mampu berpuasa atau kedua-duanya sekali.

2. Perempuan hamil

Dengan syarat dibimbangi akan keselamatan ke atas bayi yang dikandungnya seperti dikhuatiri berlaku keguguran. Golongan ini dikenakan membayar fidyah dan juga menggantikan (qada’) puasa yang ditinggalkan.

3. Ibu yang menyusukan Anak

Dengan syarat ibu yang merasa bimbang akan memudharatkan bayi yang disusuinya seperti kurang air susu atau menjejaskan kesihatan bayinya itu. Maka baginya menggantikan puasa yang ditinggalkan serta membayar fidyah.

4. Orang yang telah meninggal dunia

Hutang puasa bagi mereka yang telah meninggal dunia hendaklah disempurnakan bayaran fidyahnya oleh waris-warisnya mengikut bilangan hari yang ditinggalkan sebelum pembahagian pusaka dibuat.

5. Musafir dan Pesakit yang tidak mengqadhakan puasa pada tahun ia ditinggalkan

Musafir dan Pesakit yang tidak mengqadhakan puasa pada tahun ia ditinggalkan wajib mengqadhakan puasanya dan membayar fidyah mengikut bilangan hari yang ditinggalkan.

6. Melambatkan Ganti Puasa (Qada’)

Mereka yang melambatkan ganti puasanya hingga telah melangkah tahun yang berikutnya (bulan Ramadhan), dikenakan denda membayar fidyah dan juga wajib menggantikan (qada’) puasa yang ditinggalkan. Bayaran fidyah akan berganda mengikut jumlah tahun-tahun yang ditinggalkan.

TAKSIRAN FIDYAH

(Hari yang ditinggalkan) X (Tahun gandaan) X (1 Cupak) = FIDYAH

KADAR BAYARAN FIDYAH

Kadar bayaran fidyah bagi satu hari puasa yang ditinggalkan ialah satu cupak beras yang boleh dibuat zakat fitrah (1/4 gantang Baghdad).

Dalam bentuk nilaian matawang adalah berdasarkan kepada kadar yang ditetapkan oleh Majlis Agama Islam Wilayah Persekutuan sehingga tahun 2019, secupak beras bersamaan dengan 600 gram dinilai dengan kadar RM 4.00.

KONSEP GANDAAN BAGI PENENTUAN BAYARAN FIDYAH

Apabila seseorang yang meninggalkan puasa dan tidak menggantikan puasa tersebut, tidak perlu menggandakan fidyah tersebut kecuali bagi mereka yang berkemampuan.

Contoh:

Jika seseorang meninggalkan puasa selama 3 hari dan tidak menggantikan puasanya sehingga 3 kali bulan Ramadhan, maka kadar fidyahnya ialah:

RM 4.00 (1 cupak) X 3 hari X 3 tahun = RM 36.00.

PROSEDUR MEMBAYAR FIDYAH DI MAIWP

Cara perkiraan dan jumlah bayaran fidyah boleh dibuat di Unit Sumber Am Bahagian Baitulmal manakala bayaran boleh dibuat secara tunai atau melalui cek/pos berdaftar atas nama MAJLIS AGAMA ISLAM WILAYAH PERSEKUTUAN

Kadar bayaran fidyah berubah mengikut harga yang ditetapkan oleh pemerintah di sesuatu tempat manakala pengiraan kadar fidyah berdasarkan kadar harga beras (makanan asasi penduduk). Beras fidyah tersebut hendaklah diagihkan kepada fakir atau miskin oleh Baitulmal.

Kiraan Fidyah

Elak dari perkena serangan jantung, jom ikuti perkongsian dari Dr Zubaidi ni!

Comel betul adik-adik BK buat Challange kumpul marshmellow!

Tayang bahagia di social media, realiti ke fantasi? Nak tahu, jom tengok!


“Mommy Minta Maaf, Tertukar. Tak Sengaja.” Jurufoto Ini Kongsi Kisah Lucu Antara Bayi Kembar Sheikh Muszaphar!

Datuk Dr. Sheikh Muszaphar dan isteri Datin Dr. Halina baru-baru ini selamat menimang cahaya mata kelima dan keenam.  Ini merupakan kembar yang berlainan jantina dan diberi nama Eusoff dan Emelia.

Dalam satu perkongsian baru-baru ini, pasangan berkenaan mengadakan sesi photoshoot untuk kedua bayi tersebut bagi diabadikan sebagai kenangan.

Cukup menarik dan comel gelagat kembar berdua ini ketika dalam sesi photoshoot berkenaan. Namun, terdapat perkara lucu telah terjadi semasa sesi penggembaran tersebut dijalankan.

Kisah tersebut telah diceritakan oleh salah seorang jurugambar yang mengendalikan laman Instagram syarikat itu.

“Masa ni team kitorang dah atur pose baby. Time ni team masih belum tahu lagi baby bertukar,” tulisnya.

Menyedari tidak sengaja tertukar aksesori yang digayakan, mereka sempat memohon maaf dan mengakui kedua-duanya tampak comel walaupun berlainan jantina.

“Sorry Eusoff dan Emelia, aunty dan uncle tersilap but both of you look so cute,” jelas mereka.

Menurut mereka lagi, perkara itu disedari ketika Emelia mahu menyusu sambil Eusoff mengambil peluang untuk rehat dan tidur.

Memang comel dan menarik gaya yang ditunjukkan pasangan kembar ini. Berbaloi hasil yang dilakukan oleh team photoshoot ini.


Hampir 3 Tahun Tak Keluar Shooting, Zahirah Macwilson Rindu Anak Di Set Penggambaran

Lumrah wanita pertama kali bergelar ibu memang sukar meninggalkan anak untuk kembali bekerja selepas melahirkan.

Bagi yang bekerja sendiri atau mempunyai masa kerja fleksibel tentu sahaja akan mengambil keputusan berehat panjang menguruskan anak sendiri.

Perasaan rindu pada anak apabila ibu kembali bekerja adalah perkara normal berlaku di kalangan para ibu terutama apabila sudah terlalu lama menghabiskan masa bersama anak sejak lahir.

Pengalaman tersebut turut dirasai oleh pelakon tinggi lampai berdarah kacukan, Zahirah Macwilson yang berkongsi perasaan tersebut di Instagramnya.

Pelakon drama Jangan Masuk Rumahku ini mengakui sudah dua setengah tahun tidak melakukan sebarang penggambaran drama atau filem sejak bergelar ibu.

Zahirah atau nama sebenarnya, Nur Zahirah Macwilson, 27, berkata dia tidak sabar untuk pulang ke rumah setiap kali selesai melakukan tugasan penggambaran di luar.

“Saya suka berlakon, tapi sejak bergelar seorang ibu, ia sedikit sukar untuk saya melakukannya (kembali berlakon).

“Namun begitu, akhirnya selepas dua setengah tahun, saya kembali semula berlakon drama bersiri.

“Setiap hari saya berada di set, sangat rindukan Isaac saya.

“Perkara yang paling saya tunggu-tunggu setiap hari ialah bila dia datang berlari ke arah saya sambil menjerit ‘mummy’ setiap kali saya balik bekerja,” tulisnya.

Anak kesayangan pasangan sama cantik sama padan ini sememangnya menjadi kesayangan ahli keluarga.

Isaac yang sudah berusia 19 bulan merupakan anak yang lincah, bijak dan menghiburkan.

Dalam banyak video gelagat Isaac yang sering dikongsi oleh Zahirah membuktikan betapa si comel ini dibesarkan dengan penuh limpahan kasih sayang daripada kedua mummy daddy serta atuk nenek kedua belah pihak.

Justeru tidak hairanlah Isaac membesar aktif dan bijak. Patutlah mummy dia teringat-ingat dan merindukan Isaac setiap kali berjauhan untuk keluar bekerja.

Apatah lagi Zahirah langsung tidak pernah berjauhan dengan Isaac sejak hari pertama melahirkan buah hatinya itu lagi.

Untuk info, Zahirah mendirikan rumah tangga dengan pelakon Aiman Hakim Ridza, 33, pada 20 Februari 2020 dan mereka dikurniakan anak sulung Isaac Raees pada 5 Januari 2021.

Sumber: IG Zahirah Macwilson


Ini Nasihat Ustazah Siti Nor Bahyah Mahamood, Kesilapan Ibu Bapa Dalam Mendidik Anak. Salah Satunya Kurang Berdoa!

Mendidik anak-anak adalah perkara yang sering memeningkan kepala ramai ibu bapa. Malah boleh buat stres jika anak-anak makin nakal dan tak dengar cakap. Tidak ada seorang ibu pun yang mahukan anak-anak mereka membesar menjadi orang gagal dan bermasalah. Sebagai ibu kita perlu ingat, anak-anak adalah amanah Tuhan kepada kita untuk dijaga dan diasuh dengan baik. Ramai ibu bapa buat kesilapan yang tidak disedari oleh ibu dalam mendidik anak.

Ikuti info berguna daripada Dato' Ustazah Siti Nor Bahyah Mahamood dalam mengenalpasti kesilapan yang ibu-ibu lakukan tanpa sengaja.

Berikut 5 kesilapan yang perlu dielak apabila mendidik anak-anak untuk lebih berjaya. Semoga kita diberi peluang oleh Allah untuk terus membaiki diri dalam mendidik anak.

1.Kurang berdoa
Adakah kita sebagai ibu ini berdoa sepenuh hati dan kasih sayang. Ini kerana kasih sayang seorang ibu tiada sempadan dan tiada nokhtah. Dalam hal ini, adakah kita berdoa kepada Allah, kita sepenuh jiwa kita dan membayangkan muka anak kala berdoa. Pengalaman Ustazah Siti Nor Bahyah berkongsi caranya mendoakan untuk anak-anaknya. ‘Ya Allah jadikan anak ku Wan Muhammd Saifullah,seorang anak yang mudah mendengar, anak yang baik, anak daripada kecil tidak meninggalkan solat”. Apabila menyebut ama anak secara khusus kita boleh bayangkan muka anak dan fokus untuk anak itu sahaja. Begitu juga dengan anak seterusnya. Seperti mana kita sedia ketahui bahawasanya doa ibu ini ajaib. Perkataan ibu adalah merupakana doa. Doa ibu tiada hijabnya disisi Allah. InsyaAllah doa itu itu mustajab. Allah tidak akan menganiaya doa seorang ibu itu.

2. Kurang sentuhan
Gadjet kini menguasai cara hidup manusia termasuk ibu bapa. Jari jemari ibu asyik melayan twitter, instagram, face book dan sebagainya sehingga lupa untuk menyentuh anak. Beliau selalu berpesan kepada menantu dan anak bahawa sebelum tidur sentuh anak , bercakap dan peluk anak. Jika anak ini membesar dalam keadaan mata mereka melihat ibu dan ayah jarang menyentuh tapi banyak menyenyuh gadjet, ia akan menyebabkan anak sukar mendengar cakap mak ayah. Kita ingin anak mendengar cakap kita, kita perlu banyak menyentuh anak. Peristiwa Nabi Muhammad SAW menerima wahyu pertama, tubuh Rasulullah yang gementer akibat takut dan bimbang telah dipeluk oleh Malaikat Jibril untuk memberi semangat. Ini bermakna pelukkan itu berikan semangat pada Nabi. Jadi bayangkan pelukkan itu beri semangat kepada anak. Oleh itu, kita perlu banyak belai dan sentuhan kepada anak kerana sentuhan itu membahagiakan anak.
3.Kurang ketegasan
Ramai ingat tak perlu menyuruh anak mengaji atau sembahyang walaupun nak usia anak baru empat atau lima tahun. Ada yang berkata, ‘kecil lagi, tunggu dululah, tak payahlah suruh anak sembahyang, belum akil baligh balik lagi. Sedangkan anak-anak peringkat ini Nabi sudah berpesan bahawasanya, “Apabila anak-anak kamu tahu beza mana tangan kanan atau tangan kiri, jadi suruhlah mereka solat. Dalam ini, ibunya perlu tegas dalam mendidik anak. Tegas ini tidak bererti garang. Tidak akan umur anak prasekolah kita anak garang. Sebenarnya dalam mendidik anak-anak seorag ibu itu tidak perlu garang tetapi kena tegas yang penuh kasih sayang. Antaranya yang dipraktikkan ialah setiap malam jam 7 hingga 8 malam tidak dibenarkan membuka televisyen supaya bersiap sedia untuk solat maghrib. Ketegasan memastikan anak memakai telekung sembahyang, ambil wudukh dan mengaji Al-Quran. Semua ini memerlukan ketegsan seorang ibu. Namun ketegasan ni bukan 24 jam supaya anak tidak bosan.

4.Kurang bercerita
Dalam Pendidikan Islam salah satu keadah melembutkan jiwa anak ialah dengan membawa kisah-kisah yang ada dalam AL-Quran. Jangan tidurkan dengan kisah dogeng lagi. Apa yang perlu ibu-ibu lakukan adalah kisah yang mempunyai unsur nasihat dan pendidikan. Ibu kena bijak untuk membawa cerita apa yang sesuai untuk anak supaya dapat membentuk jiwa dan akidah anak. Misalnya kisah Nabi Yunus yang ditelan ikan, kisah siapa nabi dengan disertai lagu berkaitan dengan kisah nabi. Elakkan anak tidur bersama gadjet sebaliknya biarlah anak tidur bersama kita dengan membacakan kisah-kisah nabi dan para sahabat yang mempunyai banyak pengajaran untuk anak dengar sebelum tidur.

5. Kurang air tangan ibu
Walaupun ibu itu seorang yang sibuk dengan kerjayanya, seharusnya tetap menambat hati anak melalui air tangannya. Ia bukan sahaja dengan cara memasak makanan kegemaran anak dan suami tetapi apa sahaja yang berkaitan dengan dengan pengurusan diri anak. Ada segelintir ibu, mempunyai pembantu rumah untuk menguruskan hal anak termasuk mandi, dan makan minum anak. Seharusnya perkara ini tidak berlaku. Seorang ibu itu perlu meluangkan masa untuk memasak, menyuapkan makanan dan minuman, mandikan serta pakaian baju anak. Malah apa sahaja yang ibu lakukan perlu disertai dengan doa seperti doakan keselamatan anak semasa memandikannya. Semua yang dilakukan ini adalah air tangan ibu untuk memberikan kesejahteraan buat anak-anak.


“Bukan Nilai Mama Kisahkan, Tapi Keikhlasan & Kasih Sayang Cik B.” DSV Terharu Anak Buat Kejutan Serah RM100k Hasil Jualan Produk Snek Langsai Hutang Aishah

Di sebalik kemelut yang melanda penyanyi Aishah dan  Dato’ Seri Vida berkenaan pemberian hadiah dalam satu program realiti tv, Gegar Vaganza musim keempat, terselit satu kisah yang cukup  menyentuh hati.

Dato Seri Vida yang perlu membayar wang tunai berjumlah RM80,000 seperti yang tertera pada tag harga barang kemas tersebut, serta membuat permohonan maaf kepada Aishah akhirnya berbuat demikian.

Dalam satu sidang media di kediamannya,  usahawan kosmetik itu memohon maaf dan akan berjanji melunaskan bayaran tersebut kepada penyanyi tersebut.

Namun, apa yang menyentuh hati adalah pengakuan anak sulungnya yang dikenali sebagai Cik B.  Dia yang muncul dalam sidang akhbar tersebut memberikan bungkusan wang tunai berjumlah RM100,000 kepada ibunya.

“Mama, Cik B tak nak mama guna duit sendiri bayar ganti rugi kepada dia. Guna duit Cik B ni… Tak apa, hari ni Cik B bagi duit kat mama, esok masih ada rezeki lain lagi,” ujar Cik B  yang rupa-rupanya menyerahkan hasil  daripada jualan produk sneknya iaitu Salmon Skin Salted Egg Cik B.

Cik B atau nama sebenarnya, Nur Edlynn Zamileen Muhammad Amin menyerahkan wang dalam mata wang Ringgit Malaysia dan Dolar Singapura ketika sidang media diadakan. Tindakan spontan Cik B itu, nyata telah mengejutkan ibunya. Namun Dato Vida menerima wang tersebut dengan hati terbuka.

Kata Cik B, dia berasa bertanggung jawab membantu ibunya menyelesaikan kemelut dengan juara Gegar Vaganza itu.

“Mama pernah mengadu mengenai masalah ini namun Cik B buat tidak kisah sebab tidak mahu mama sedih.

“Tetapi Cik B sebenarnya kisah dengan masalah yang dihadapi mama dan ia terlalu berat bagi mama. Dia nampak kuat tetapi bila dia nangis, kita pun turut sama menangis,” katanya lagi.

Inilah contoh anak yang baik, rezekinya akan berlipat kali ganda lagi kerana ikhlas membantu ibunya.


Nak Jadi Suami & Ayah Terbaik, Ustaz Ebit Lew Pesan Mesti Lakukan 3 Perkara Ni Dulu!

Tanggungjawab seorang suami cukup besar, dialah ketua dan dialah pembimbing untuk isteri dan anak-anaknya agar menjadi insan yang mulia.

Umumnya sebagai seorang ketua, sesiapa pun mahu menjadi yang terbaik untuk mempimpin orang di bawahnya, apatah lagi jika orang yang dipimpin itu adalah isteri dan anak-anaknya.

Jadi bagaimana caranya untuk menjadi yang terbaik, ikuti perkongsian daripada Ustaz Ebit Lew ini. Jom semak.

Sebak di airport tadi jumpa beberapa orang dapat berkongsi nasihat. Ada seorang abang ini baik sangat orangnya. Beliau menangis tanya soalan bagaimana ingin menjadi suami dan ayah yang baik. Beliau menangis bantu saya ustaz…

Saya ingin bawa isteri dan anak saya masuk syurga. Ustaz selalu kata kita isteri dan anak cermin diri kita..saya terlalu sayangkan isteri dan anak-anak saya.

Allah sayang abang. Saya suka bila seorang ayah dan suami menangis kerana ingin menjadi yang terbaik untuk keluarga. Abang penatkan. Cian abang. Begitulah isteri abang..

Pertama

Kita suami setiap hari solat 2 rakaat taubat minta petunjuk dan pertolongan Allah. Minta ampun kerana kurangnya kasih sayang dan didikan kita pada keluarga..

Kedua

Kedua hidupkan amalan Talim dalam rumah setiap hari. Rumah kita dipenuhi para malaikat. Anak isteri kita dapat sifat Taat dan kasih sayang..bimbing mereka dengan baik.. Ketiga bawa keluarga solat fardhu awl waktu. Ajak solat tahajud.

Anak hari ini mereka rindu dua perkara kasih sayang mak ayah. Dan kasih Sayang Allah.. Bawa isteri dan anak jaga solat dan sujud pada Allah. Allah sayang abang. Kami berpelukan dan beliau menangis.. Kita semu rindu dan cinta sebenar..cinta pada Allah.

Ketiga

Ketiga di rumah haramkan perkataan menghina atau merendahkan. Selalu beri pelukan dan suap makan. Dengar cerita isteri dan anak kita. Mereka rindu ayah mereka. Isteri kita sunyi rindu suami mereka..Allahuakbar.


“Kasih Sayang Anak, Kita Dapat Bila Kita Memberi..”-Deep Perkongsian Ibu Ni!

Cara kita mendidik anak-anak hakikatnya semua antara kita mempunyai pendekatan yang berbeza. Ada yang bersifat terbuka, tegas, malah tidak kurang pula mendidik dengan penuh kasih sayang.

Pun begitu, walau apa caranya sekali pun percayalah kita sebagai ibu dan bapa perlu bertindak terlebih dalu untuk menjadi role model dalam membentuk nilai yang ada pada anak-anak kita.

Ini sebagaimana perkongsian pengalaman dari Doktor Siti mengenai anak lelakinya, walau diuji dengan tahap kesihatan namun tetap sabar dan tetap mahu menyumbangkan tenaga membantu ibu tercinta.

Apakah rahsianya?

Tentunya kita semua ingin ketahui bagaimana cara didikannya. Untuk itu, ayuh kita baca perkongsian penuh daripada Doktor Siti dan diharap dapatlah dijadikan inspirasi dalam usaha kita membina keluarga bahagia kita pula.

SAYA INGIN MULAKAN PERKONGSIAN KALI INI TENTANG ANAK LELAKI.

Ada hal yang penting tentang mendidik anak lelaki yang saya ingin kongsikan. Bukan perkara baru, hanya sedikit perkongsian untuk peringatan saya sendiri dan semoga ada manfaat buat yang membaca.

Tapi saya nak minta maaf banyak-banyak, sedikit cerita tentang anak lelaki saya ini hanya bertujuan untuk berkongsi nilai yang ingin disampaikan.

Baru-baru ini birthday anak soleh saya, Aqif Furqan. Bawa dia dan Kakak Yaya jalan-jalan di Genting Highland, main snow di Snowworld. Sejuk ya ampun. Suhu -6 tak silap saya. Punyalah sejuk, meleleh2 hingus dia. Tak pasal-pasal pipi pon merah. First time mama nampak pipi anak soleh mama ni jadi merah hehe.

Saya ajak dia keluar, dia tetap nak main. Masa yang diberikan cuma 40 min, jadi saya fikir takpelah..bagi dia peluang.

Akhirnya, malam tu juga dia demam. Huu kesian anak mama. Saya memang rasa bersalah sangat kat Aqif. Niat mama nak buat adik happy time birthday adik, tak pasal-pasal adik demam pula.

Masa otw ke klinik, satu waktu saya pandang dia di seat sebelah, “sorry adik..” kata saya sambil saya usap kepalanya. Panas

“Kenapa mama?” Dia tanya. Saya jawab, “Mama bawa adik jalan-jalan, jadi demam pula”. Memang saya benar-benar rasa bersalah. Kasihan anak manja saya ni. Nak happy-happy masa birthday, demam pula.

Aqif jawab, “Takpe mama. Mama kan tatau nak jadi macam ni” Allah! Lagi empangan kat mata mama ni nak pecah. You are such a grown up adik

Tapi, Aqif ni..yang buat saya lagi sebak..bila dia demam-demam pun masih sibuk nak tolong mama dia. Nak angkatkan baju. Mmg itu tugasan dia selalunya. Sidai baju, angkat baju. Kakak yaya pula akan lipat baju dan simpan di almari. Mama pula gosok baju hehe.

“Takyah angkat, adik. Adik kan demam”, saya cakap bila nampak dia kat ampaian. Dia kata dia boleh angkat. Saya pujuk dia, takyah. Then dia kata “ok adik angkat satu je”.

Ok adik, mama give up. I knew he really wanted to do it. “Ok satu je”

Saya pergi kat dia and saya cakap sambil peluk dia, “Thank you adik. Baiknya anak mama ni. Demam-demam pun nak tolong mama”. Aqif macam biasa, senyum dipuji. Kadang dia yang tambah pujian tu haha. Dia kata Allah sayang dia. Dia dapat pahala. Macam-macam lagi.

Gambar ini, masa kami nak ke klinik. Demam-demam  pun masih sempat nak pakaikan mama dia stokin. Anak-anak saya ada habit ini. Pakaikan mama stokin dan kasut. Saya tak suruh, mereka yang suka nak buat. Kadang-kadang berebut nak pakaikan.

Ya Allah, sayu hati saya setiap kali.

Saya cuma harap, saya selalu berdoa..anak saya ini akan membesar menjadi seorang lelaki yang kasih dan hormat pada ibunya, pada isteri dan anak-anaknya.

Yang tinggi sifat belas ihsannya. Nampak isteri banyak kerja di rumah, datang rasa kasihan pada isteri. Terus bantu. Angkat kain. Cuci pinggan. Kemas meja makan. Isteri mana yang tak sayang suami yang macam ni.

Lelaki yang tak segan pakaikan stokin dan kasut mamanya. Lelaki yang tidak tinggi egonya. Cakapnya elok. Tidak meninggi suara. Jika dia bersalah, tidak kekok memohon maaf.

Tuan-puan, saya minta maaf kerana menggunakan cerita tentang anak lelaki saya. Bukan saya nak puji anak sendiri. Saya seorang ibu yang khilaf sana sini. Kurang serba serbi. Anak saya juga bukan insan sempurna.

Tapi semoga sedikit perkongsian ini jadi asbab kita mendidik anak-anak lelaki kita menjadi lelaki yang tahu tanggungjawab. Pandai membahagiakan ibu ayah dan keluarganya. Menjaga perasaan isteri dan anak-anak.

Semuanya itu tidak akan terjadi secara tiba-tiba bila mereka sudah besar. Tetapi melalui kebiasaan apa yang kita corakkan dalam kehidupan mereka sejak kecil.

Jika mereka terbiasa dan dibiasakan untuk menyayangi, mereka akan menjadi seorang anak, seorang suami dan seorang bapa yang penyayang.

Jika mereka terbiasa dan dibiasakan dengan tanggungjawab, mereka membesar menjadi lelaki, suami dan bapa yang bertanggungjawab.

Jika mereka terbiasa dan dibiasakan dengan adanya Allah dalam hidup mereka, dengan hati seperti itulah yang akan memberi “lampu suluh” dalam perjalanan hidup mereka.

Tapi, siapakah yang perlu membiasakan semuanya ini?

Kita.

Ibu ayah mereka. Yang bersama mereka sejak kecil. Setiap hari.

Kitalah yang perlu terlebih dahulu membiasakan diri menyayangi mereka. Agar mereka tahu menyayangi diri mereka dan orang lain.

Kitalah yang perlu membiasakan mereka memikul tanggungjawab. Jangan terlalu manjakan anak. Jangan biarkan anak leka dengan gadget.

Namun satu perkara yang saya nak nyatakan.

Lakukanlah semuanya dengan kasih sayang.

Kerana tak mungkin kita memaksa anak untuk sayang kita. Kasih sayang bukan macam pekerja yang kita boleh paksa. Tak buat, buang kerja.

Kasih sayang bukan macam mainan yang kita boleh beli dengan wang ringgit.

Tapi kasih sayang itu kita dapat bila kita beri. Itu saja.

Kalau kita nak anak sayang kita dan pandai sayang keluarganya nanti, kitalah yang terlebih dahulu perlu beri mereka kasih sayang itu.

Mahu anak belajar pikul tanggugjawab, juga lakukan ia dengan kasih sayang. Jangan dipaksa dimarah diherdik anak itu. Ia hanya akan buat hati anak keras. Benci pada tanggungjawab. Kita boleh saja cakap elok-elok, inshaAllah anak boleh dengar. Kerana yang sebenarnya hati seorang anak lebih ikhlas, lebih suci berbanding kita sendiri.

Jika anak tak mahu dengar, jika anak tidak rapat dengan kita, nilailah kembali sejauh mana cukupnya kasih sayang dan perhatian kita pada mereka.

Mungkin kita yang alpa.
Mungkin kita yang sibuk dengan kerja.
Mungkin kita yang suka marah-marah anak.

Mungkin yang anak perlukan bukan mainan baru tapi peluk cium kita, borak-borak gelak-gelak dengan kita.

Pokok pangkalnya kita. Apa yang kita beri, itu yang kita akan tuai.

Selebihnya doa dan pergantungan pada Allah. Dialah sebaik-baik penjaga anak-anak kita.

Ya Allah, kami sayang anak-anak kami. Mereka anugerah dariMu, untuk kami menumpang rasa bahagia dan gembira. Untuk kami mengirim bekal buat akhirat kami asbab kebaikan yang mereka buat.

Jadikanlah anak-anak kami anak-anak yang baik hatinya, yang soleh solehah, yang suka membantu orang lain. Kami tak pandai menjaga mereka ya Allah. Kami silap sana sini. Ampunkan kami ya Allah. Kaulah sebaik-baik penjaga mereka dunia dan akhirat.

Semoga perkongsian bermanfaat.


Ini Sebabnya  Kenapa Take CTRL Best Untuk Satu Family Tengok. Peminat Game Kena Tonton Ni!

Apa aktiviti malam minggu anda sekeluarga. Nak keluar  bimbang dengan wabak covid-19, lebih baik duduk di rumah kan. Apa kata ajak anak-anak tonton cerita menarik ini.

Ada kelainan yang cuba disampaikan dalam siridrama terbaru Take CTRL yang bakal menemui penonton tak lama lagi. Mengetengahkan elemen game dalam ceritanya kerana ia merupakan kisah sains fiksyen tetapi menghiburkan seisi keluarga.

Di dalam drama ini diselitkan elemen cinta,benci , kasih sayang dan kekeluargaan antara anak-anak dan ibu bapa.  Selain itu, ditunjukkan bagaimana cara mereka berdamai antara satu sama lain dalam dunia digital.

Adegan lucu antara ibu bapa pasti membuatkan anak-anak terhibur. Namun,  yang lebih penting adalah mesej yang ingin disampaikan menerusi drama ini.

Sesuai dengan  slogan “with  control, comes chaos”, anak-anak akhirnya  dapat pengajaran bahawa mengawal tidak semudah yang disangka,  dan sentiasa ada akibatnya.

Justeru, anak-anak perlu tahu dan terima bila mana ibu bapa katakan ‘tidak’ bagai sesuatu perkara.

Siri ini mengisahkan tentang Sky dan Ramunah, adik-beradik yang dikawal ketat  oleh ibu bapa mereka, sehingga mereka terjumpa permainan video kawalan minda.

Kanak-kanak ini  kemudian mengalami peranan mereka dan ibu bapa yang ditukar. Take CTRL akan ditayangkan pada  29 Januari, setiap Sabtu, 9 malam di TA-DAA! (Saluran 612), Astro GO dan On Demand.

Menariknya, peminat  Shaheizy Sam  boleh melihat bagaimana karekter yang dibawakan pelakon ini sebagai  papa. Manakala watak mama pula di pegang oleh Hana Nadira. Turut berlakon dalam siri ini adalah   Faiz Najib (Sky) dan Sry Khairudin (Ramunah), sebagai penampilan sulung buat ketiga-tiga pelakon  utama dalam siri TV.

Jangan lupa saksikan #TakeCTRL bermula 29 Januari ini, setiap Sabtu 9PM di Astro, TA-DAA! CH 612 dan On Demand.

#WithControlComesChaos #TADAA #CH612 #OnDemand #UltraBox #EntertainmentPack


Kena Tahu Hak Masing-masing Dalam Faraid, Agar Tak Bersengketa!

Kita sering mendengar kisah disebabkan harta pusaka, adik beradik bahkan anak-beranak  bergaduh sesama mereka.

Semua ini puncanya pelbagai dan salah satunya adalah bila antara mereka tidak tahu hak sebenar.

Masing-masing mengaku diri sendiri mempunyai hak dengan menafikan pembahagian harta tersebut. Hakikatnya, hak harta tersebut turut dimiliki oleh orang lain juga.

Memahami lagi berkaitan faraid ini, peguam ini berkongsi satu soalan yang diajukan kepadanya.

Semoga kisah ini dapat memberi pencerahan kepada kita semua.

Ini perkongsiannya.

Soalan :

Puan, saya ingin bertanya berhubung pembahagian harta arwah ibu. Saya anak tunggal. Ibu saya telah lama meninggal tapi sehingga kini ayah masih tidak membuat pembahagian harta pusaka arwah ibu mengikut hukum faraid mahupun berbincang mengenainya.

Segala wang insurans, saham, dll telah diserahkan oleh pihak berkenaan ke dalam akaun ayah sebagai waris/penama utama. Ayah tidak membenarkan saya membantu untuk menguruskan pembahagian harta tersebut dengan alasan itu tanggungjawab beliau.

Sekarang beliau dalam proses untuk berkahwin baru, namun proses pembahagian harta pusaka arwah ibu masih tidak diuruskan.

Untuk makluman, datuk saya (bapa kepada arwah ibu) masih hidup. Jadi apa yang perlu saya lakukan kerana saya khuatir urusan tersebut akan terus terdiam begitu sahaja dan hak saya sebagai anak dan juga hak datuk saya hilang begitu sahaja selepas ayah berkahwin lain.

Saya tak boleh bertanya pasal hal ini, kerana ayah akan berfikir saya hanya ingin harta2 arwah ibu sedangkan saya mahukan keadilan untuk saya dan juga datuk saya. Saya buntu dan tak tau nak buat apa.

Jawapan :

Yang pertama, kena tau apa hak masing2 dalam faraid. Seorang isteri mati meninggalkan seorang suami, bapa dan seorang anak perempuan tunggal.

Suami dapat 1/4 kerana si mati ada anak. Anak perempuan tunggal dapat 1/2. Bapa si mati adalah waris asobah yang akan menghabiskan baki. Maka bahagian faraid waris2 adalah :

Anak perempuan – 2/4
Suami – 1/4
Bapa – 1/4

Nampak? Anak perempuan ada bahagian yang lebih banyak dari suami. Jika suami sebagai pemegang amanah dan pentadbir tidak amanah dalam menguruskan harta pusaka si mati, waris2 yang lain iaitu anak perempuan atau bapa tersebut boleh dapatkan bantuan pihak ketiga untuk memastikan pentadbir menjalankan tugasnya dengan amanah.

Pihak ketiga tersebut boleh dilantik di kalangan peguam ataupun pihak syarikat amanah.

Kebanyakannya takut nak ambil tindakan kerana takut mengeruhkan hubungan kekeluargaan. Apabila masalah keluarga tidak dapat diselesaikan dengan cara yang baik, ketika itulah perlunya campur tangan pihak ketiga yang professional untuk memastikan semua waris2 mendapat hak masing2 yang sepatutnya melalui saluran undang2.

Jika nak halalkan pun boleh. Tapi kenalah redha dan tak perlu ungkit di belakang hari. Tapi kalau hati tak redha.. kenalah buat sesuatu. Ambil tindakan!

Suami tu sangka dia ada hak 100% ke atas harta isterinya yang meninggal dunia. Sama ada dia tahu atau buat2 tak tahu.

Maka si anak kena bantu bapa supaya bapa tu tak berterusan ambil hak orang lain dengan cara yang salah dan makan harta batil tanpa dia sedar termasuk makan bahagian anak sendiri.

Ini bukan isu anak kena lawan bapa. Tapi usaha untuk meletakkan yang hak kepada yang berhak.

Know your right first.. then only you can fight for your rights!

sumber : Roslina Sabiyah & Co.


Tengku, Che Puan Mahkota Kelantan Bakal Timang Cahaya Mata Sulung

Tengku Mahkota Kelantan, Dr Tengku Muhammad Faiz Petra Sultan Ismail Petra dan pasangan, Che Puan Mahkota Kelantan, Sofie Louise Johansso mengumumkan bakal menerima cahaya mata sulung pada Julai nanti.

Pengumuman tersebut dibuat menerusi satu hantaran di Instagram kira-kira satu jam lalu pada Sabtu.

Melalui akaun yang dikenali sebagai Ijo_ baginda bertitah:

“Mac 2023, saya dan suami dengan gembira ingin mengumumkan kami bakal menerima cahaya mata pertama. Kelahiran tersebut dijangka pada Julai 2023.”

Berita gembira tersebut telah mendapat tanda gembira lebih 13,000 pengikutnya serta lebih 1,000 komen di Instagram.

Pasangan diraja tersebut telah melangsungkan perkahwinan mereka pada 19 April 2019.

Sumber : Instagram Sofie Louise Johansson Petra


Nak Jimatkan Bil Ketika Guna Penyaman Udara Di Rumah, Nah Cuba 7 Langkah Bijak Ini!

Cuaca panas yang berterusan menjadikan penyaman udara atau ‘air conditioner’ bagaikan suatu ‘keperluan’ pada pada kediaman masa kini.

Namun cara penggunaan penyaman udara yang tidak bijak boleh menyumbang kepada pembaziran elektrik sekaligus meningkatkan bayaran bil setiap bulan.

Agar tidak pening kepala melihat bil elektrik setiap bulan, berikut adalah langkah bijak yang perlu dilakukan jika anda menggunakan penyaman udara di rumah.

1. Tutup Suis Utama

Tutup suis utama setiap kali menutup suis aircond. Tabiat menutup suis utama nampak seperti tiada beza tetapi tahukah anda bahawa dengan melakukan ini, anda telah jimat 10% dari jumlah penggunaan elektrik di rumah!

Walaupun anda telah menutup penghawa dingin menggunakan alat kawalan jauh tetapi tidak menutup suis utama, tenaga untuk siap sedia masih lagi menggunakan elektrik tanpa anda sedari.

2. Set Masa

Gunakan pemasa (mod tidur) untuk menutup penghawa dingin anda secara automatik selepas beberapa jam apabila bilik telah sejuk atau selepas kita tidur. Anda boleh ON untuk satu atau dua jam kemudian tutup secara automatik dan gunakan kipas.

Tengah malam lebih sejuk, jadi anda tidak perlu menggunakan penyaman udara. Ketika kita tidur, suhu badan kita sebenarnya akan menurun dan pada masa tersebut, kita tidak perlukan persekitaran yang sejuk. Penyaman udara lebih diperlukan untuk memberi keselesaan ketika kita hendak tidur.

3. Tetapan Suhu

Set penyaman udara pada mode ‘Dry’.Tetapkan suhu pada 24°C atau lebih. 24°C ialah suhu yang selesa. Untuk makluman, kompresor penyaman udara akan menggunakan tenaga elektrik yang banyak apabila bekerja untuk menyejukkan udara di bawah suhu 24°C.

Apabila anda tetapkan pada suhu 24°C, kompressor akan berhenti apabila telah suhu bilik telah mencapai suhu tersebut dan akan berfungsi kembali ketika suhu bilik lebih panas. Anda jimat elektrik bila kompressor tidak digunakan. Dalam kata lain, semakin rendah tetapan suhu, semakin tinggi penggunaan elektrik.

Elakkan daripada melaraskan suhu penyaman udara di tahap terendah, iaitu 16 atau 18 darjah celcius. Sebolehnya selaraskan ia sekitar 23-25 darjah celcius sahaja mengikut keperluan. Setiap 1 darjah celcius penurunan suhu telah meningkatkan 10% penggunaan elektrik anda.

4. Gunakan Kipas

Gunakan penyaman udara bersama kipas. Buka kipas dan pintu/tingkap untuk mengeluarkan udara panas dari dalam bilik kemudian barulah gunakan penyaman udara (pastikan untuk menutup pintu dan tingkap terlebih dahulu).

5. Bersihkan Atau Tukar Penapis Penyaman Udara Setiap Bulan

Menyelenggara sistem penghawa dingin anda adalah kritikal dalam memastikan ia berfungsi dengan baik. Sistem yang tidak diselenggara dengan baik menggunakan 10 hingga 30 peratus lebih tenaga dan jangka hayat lebih pendek.

Penapis udara yang kotor mengurangkan keberkesanan unit anda, menggunakan elektrik lebih banyak dan kos yang lebih tinggi.

6. Jadualkan Penyelenggaraan Tetap Untuk Penyaman Udara Anda

Servis unit penyaman udara anda jika ia meniupkan udara panas. Anda perlukan penyaman udara untuk udara yang sejuk, bukan peniup udara panas. Jika ia tidak berfungsi dengan baik, ia tidak menjimatkan kos. Anda masih membayar bil elektrik tetapi tidak dapat apa yang anda bayar.

7. Beli penyaman udara yang ada logo Energy Star

Tukar penyaman udara yang lebih 10 tahun, kerana penyaman udara yang terlebih usia tidak lagi beroperasi dengan elok. Dengan kata lain, elektrik guna banyak, tapi bilik tak sejuk pun!

Beli penyaman udara yang memiliki logo Energy Star, logo ini menunjukkan barang elektrik tersebut lebih menjimatkan dan lebih cekap dalam penggunaan elektrik.

Jadilah pengguna yang bijak!


“Tak Pernah Suruh Kami Kemas Rumah, Paksa Masak” – Che Ta & Zain Sambut Anniversary Ke-9!

Dah menjadi kebiasaan buat pasangan pelakon dan selebriti, Rozita Che Wan dan pasangannya Zain Saidin untuk menjalankan ‘photoshoot’ ala-ala pengantin baru setiap kali menyambut ulang tahun perkahwinan mereka iaitu pada 11 Disember.

Untuk tahun yang ke-9 ini, Rozita atau lebih mesra dipanggil Che Ta memilih menggayakan baju pengantin berwarna putih yang nilainya mencecah RM80,000.

“9 tahun kahwin, 9 kali dah sarung baju kahwin. Alhamdulillah, tahun ini rezeki dapat sarung baju kahwin harga RM80,000.” tulisnya dalam sebuah perkongsian di laman Instagram miliknya.

Menurut Che Ta, selama 12 tahun bergelar ibu tunggal tidak pernah sekali pun dia putus asa dengan perkahwinan.

Aktres berumur 49 tahun ini bersyukur kerana dikurniakan Zain sebagai suami dan ayah kepada anak-anak. Katanya, Zain tidak pernah menyuruh dirinya kemas rumah, paksa memasak serta memberi kebebasan untuk dia melakukan perkara yang diingini.

“12 tahun jadi ibu tunggal, tak pernah give up dengan perkahwinan. Kadang Allah hantar ‘peneman’ untuk uji kesabaran kita. Kalau sabar kekal lah bahtera yang kita bina, kalau tak sabar, itu yang porak peranda.

“Alhamdulillah 9 tahun ini Allah hantar yang baik-baik saja. Tak pernah suruh kami kemas rumah ka, tak pernah paksa masak, jauh sekali nak kawal pergerakan kami.” tambahnya.

Meskipun mendapat ‘tiket’, Zain, 38, sangat menitikberatkan soal agama terutama solat lima waktu dengan pemilik nama Rozita Abu Bakar.

“Tapi satu benda dia ulang-ulang tanya setiap waktu, sayang dah solat? Tak sangka mat saleh celup yang kami kahwin ini sangat particular tentang agama.

“Ingat lepas kahwin, nak pakai skirt atas paha ja. Kita pula feeling macam kahwin dengan mat saleh, tapi terus perlahan-lahan tutup aurat.

“Alhamdulillah! Ada sebab Allah hantar ‘peneman’ hidup kita. Tak kaya, tapi kami bahagia.” tambahnya.

Dalam pada itu, pelakon drama Kak Marr turut mengingatkan wanita yang pernah bercerai untuk tidak berputus asa mencari pengganti.

“Kalau ada wanita di luar sana yang give up bila rumah tangga ‘berderai’ jangan.. Mungkin jodoh korang akan muncul, tengah otw. Insya-Allah, Allah tengah pilih yang baik-baik untuk korang.

“Doa yang baik-baik akan dapat yang baik. Insya-Allah.” tutup kata dari Che Ta.

Terdahulu, Che Ta dan Zain Saidin mendirikan rumah tangga pada 11 Disember 2013. Pasangan itu dikurniakan seorang cahaya mata perempuan, Aaisyah Dhia Rana yang kini berusia lapan tahun.

Che Ta juga mempunyai dua orang anak lelaki hasil perkahwinan terdahulu iaitu Ammar Affendy, 26, dan Aniq Ezzra, 24.

Sumber: Instagram @rozitachewan1


Petua Turunkan Berat Badan Dari Seberang Hanya Dengan Habatussauda. Boleh Hilangkan Selsema & Batuk.

Wanita dan kecantikkan tidak dapat dipisahkan. Ada yang nak cantik wajah dan ada juga nak kelihatan ramping. Untuk kelihatan cantik dari hujung rambut sampai ke hujung kaki, ramai wanita sanggup memperuntukkan sejumlah wang untuk membeli pelbagai jenis produk kurus dan wajah.

Selain membeli produk ini, apa kata cuba petua secara alami. Hanya menggunakan bahan-bahan herba yang memang tersedia di rak dapur.

Ikuti perkongsian ini, menarik petua ini untuk turunkan berat badan dalam dalam tempoh 20 hari.

Ikuti perkongsian ini.

Ada tak kat sini yang tercari-cari resepi atau petua untuk turunkan berat badan? Resepi ni ciksu dapat dari sahabat kat seberang. Inshaallah berkesan katanya. Yang penting mudah dan selamat.

Bahan-bahannya:

2 sudu besar habatussauda
1 jug air
1 sudu besar madu (sukatan untuk 1 cawan)
Sedikit perahan air limau nipis atau lemon.

Cara-caranya adalah :

1- Rendam semalam habatussauda dalam periuk yang berisi air.

2- Esok paginya, korang rebus rendaman tadi dengan api sederhana kecil sehingga menggelegak.
3- Apabila air sudah bertukar warna, tutup api dan tudung periuk tadi sementara menunggu rebusan tadi sejuk.

4- Kemudian, tuang ke dalam cawan dan masukkan madu serta sedikit perahan limau nipis atau lemon.
5- Kacau rata. Dan taraaa. Dah siap. Sedia untuk diminum. Memang best nau-nau rasa dia. Haruum gitew. Lembuuut je bila masuk mulut. Aishh. Korang rasalah sendiri.

AMALKAN SEBELUM SARAPAN

Amalkan sehari sekali sebelum sarapan. Kalau korang nak tahu, dalam habatussauda ni terdapat sejenis kandungan kimia yang berfungsi untuk menghalang proses penyerapan lemak dalam badan.

That’s why la ia berkesan untuk menurunkan berat badan. Kandungan saponin dalam habatussauda ni juga berfungsi untuk meneutralkan dan menyingkirkan toksin dalam badan. Jadi, badan akan terasa ringaaan je. Tak de mengah-mengah lagi.
Selain untuk turunkan berat badan, resepi ini juga bagus untuk meredakan batuk dan selsema. Ciksu dah try bagi kat anak. Alhamdulillah, batuk reda walaupun baru sekali minum.
Selamat mencuba.

Sumber: Zaiton Abdul Manaf